open-index/open-wikipedia-markdown huggingface dataset:
သင်္ဘောဆေးရုံ (ရုပ်သံဇာတ်လမ်းတွဲ)

**သင်္ဘောဆေးရုံ** (ဆည်းဆာရောက်လျှင်) ဇာတ်လမ်းတွဲသည် ကိုရီးယားသရုပ်ဆောင်များဖြစ်သည့် ကန်မင်ဟွတ် နှင့် ဟာဂျီဝန်တို့က သရုပ်ဆောင်ထားသည်။

## အနှစ်ချုပ် 
ဇာတ်လမ်းသည် ဝေးလံသော ကျွန်းဒေသများမှ ရွာများတွင်နေထိုင်သူများ၏ ကျန်းမာရေးကို အစောင့်အရှောက်ပေးသော လူငယ်ဆရာဝန်များအကြောင်း ဖြစ်သည်။ ဆုန်းအွန်းဂျေမှာ ဆိုလ်း မြို့ရှိ ထူးချွန်ထက်မြက်သော ခွဲစိတ်ဆရာဝန် ဖြစ်သည်။ သူမ၏အမေ ဆုံးပြီးနောက် ခွဲစိတ်မှုတစ်ခု၌ သူမ၏အထက်လူကြီး၏မှားယွင်းမှုကို တာဝန်ခံ၍ အလုပ်ထုတ်ခံရသည်။ ထို့နောက် သင်္ဘောဆေးရုံ တွင် လုပ်အားပေးအဖြစ် ရောက်လာသည်။ သူမသည် ထက်မြက်သော်လည်း မိသားစုကံမကောင်းပဲ လူမှုဆက်ဆံရေးတွင် ညံ့ဖျင်းသည်။ သူမ၏အဖေသည် လူလိမ်တစ်ယောက် ဖြစ်ကာ အိမ်ပါ အသိမ်းခံရသည်။ သူမသည် အမေနှင့် မောင်ဖြစ်သူကို ထောက်ပံ့ပေးနေရသည်။ ဂွမ်ဟွန်သည် ကိုရီးယား၏ နာမည်ကျော်ဆရာဝန်၏ သားဖြစ်သည်။ သူ၏ အဖေသည် ဆရာဝန်မရှိသော ဒေသများ၊ စစ်မြေပြင်များတွင် သွားရောက်ကုသပေးသည့် ခွဲစိတ်ဆရာဝန်ကောင်း တစ်ယောက်ဖြစ်သည်။ ထို့နောက် စိတ်ရောဂါ ခံစားရကာ အတိတ်မေ့သွားသည်။ ဂွမ်ဟွန်သည် သူ၏အဖေကို ပြုစုရင်း တစ်နေ့တွင် အမှားတစ်ခုကြောင့် လူနာတစ်ဦး အသက်ဆုံးခဲ့သည်။ ထိုမှစ၍ အရေးပေါ်အသက်ရှူပိုက် ထည့်ခြင်းတွင် စိတ်အခြေအနေအရ အခက်အခဲဖြစ်ခဲ့သည်။ ထို့နောက် သင်္ဘောဆေးရုံတွင် လုပ်အားပေးအဖြစ် လာရောက်ခဲ့သည်။ စစ်မှုထမ်းအဖြစ် တာဝန်ကျသည့် တိုင်းရင်းဆေးဆရာဝန် ကင်ဂျေချော၊ သွားဆရာဝန် ချာဂျေယောင်း၊ အထွေထွေ သမားတော် ဂွမ်ဟွန်၊ ခွဲစိတ်ပါရဂူ ဆုန်းအွန်းဂျေတို့နှင့်အတူ သင်္ဘောဆေးရုံမှ အဖြစ်အပျက်များကို ရိုက်ကူးထားသည်။

## ရိုက်ကူးခြင်း 
### အဓိက 
* ဟဂျီဝန် ~ဆုန်းအွန်းဂျေ
* ကင်မင်ရောက်~ဂွမ်ဟွန်
* လီဆိုဝမ်~ကင်ဂျေချော
* ကင်အင်စစ်~ချာဂျေယောင်း

## အဆင့်သတ်မှတ်ချက် 
* အောက်ပါဇယားတွင် **အပြာရောင်နံပါတ်များ** သည် အနိမ့်ဆုံး အဆင့်ကို ကိုယ်စားပြုပြီး **အနီရောင်နံပါတ်များ** သည် အမြင့်ဆုံး အဆင့်ကို ကိုယ်စားပြုသည်။
* **NR** သည် အဆိုပါနေ့ရက်တွင် ထိပ်ဆုံး အစီအစဉ် ၂၀ တွင် မပါဝင်ကြောင်း ဖော်ပြသည်။

## မှတ်စု
## ကိုးကား
နသန်နီယယ် ဟက်ဖို့

**ဒေါက်တာ နသန်နီယယ် ဟက်ဖို့ ** (; ၁၈၄၂-၁၈၇၁) သည် ဗစ်တိုးရီးယန်းလန်ဒန် ရှိ သူငယ်နာကုဆရာဝန် တစ်ဦး ဖြစ်ပြီး၊ လန်ဒန်အရှေ့ပိုင်းကလေးဆေးရုံကို တည်ထောင်သူ ဖြစ်သည်။ ဝက်ပင်းတွင် ၁၈၆၆ ခုနှစ်က ကာလဝမ်းရောဂါကပ် ဖြစ်ပွားစဉ် ဇနီးလောင်း ဆာရာ ဂေါ့ဖ်နှင့် တွေ့ဆုံပြီးနောက်၊ လန်ဒန်အရှေ့ပိုင်း၌ ကလေးများအတွက် ဆေးရုံတရုံ လိုအပ်သည်ကို သိရှိသွားခဲ့သော နေရာဖြစ်သည်။ ဟက်ဖို့ကိုယ်တိုင်ကမူ အသက် ၂၉ တွင် တီဘီ စွဲကပ်ပြီး ကွယ်လွန်သည်။

ဆေးရုံကို ရတ်ကလစ်ရှိ ဂိုဒေါင်တလုံးတွင် ၁၈၆၈ ၌ စတင်ပြီး၊ ဟက်ဖို့ သေဆုံးပြီးနောက်မူ ရှက်ဝဲလ်ခရိုင်၊ ဂလာမစ်လမ်းသို့ ပြောင်းရွှေ့သည်။ ဤသည်မှာ နှစ်နှစ်အောက် ကလေးများအတွက် ပထမဆုံးသော လန်ဒန်ဆေးရုံ ဖြစ်သည်။ The Uncommercial Traveller စာပေတိုက်မှ ထုတ်သော ချားလ် ဒစ်ကင်း ရေးသားသည့် *အရှေ့ပိုင်းဆီမှ ကြယ်လေးတပွင့်* နှင့် *စေတနာနှလုံးခုန်သံတခုအပေါ်ဝယ်* တို့တွင် ၎င်းအကြောင်း အသေးစိတ် ဖော်ပြထားသည်။ ၁၉၃၂ တွင် ဆေးရုံအမည်ကို ယောက်မင်းသမီးအဲလိဇဘက် ကလေးဆေးရုံဟု ပြောင်းပြီးနောက်၊ ၁၉၄၂ တွင် ဘုရင်မအဲလိဇဘက် ကလေးဆေးရုံ၏ လက်အောက်ခံ ဖြစ်လာသည်။ ၁၉၆၃ တွင် ပိတ်သိမ်းလိုက်သည်။ 

လန်ဒန်အရှေ့ပိုင်း၊ ရတ်ကလစ်ဟိုင်းဝေးလမ်းမကြီး၏ အရှေ့ဆုံး **ဟက်ဖို့လမ်း**သည် ဒေါက်တာဟက်ဖို့ကို ဂုဏ်ပြု မှည့်ခေါ်ထားသည်။ ၂၁ ရာစု အစောပိုင်းတွင် ဖန်တီးခဲ့သော ၎င်းလမ်းသည် စီးပွားကူးသန်း ရောင်းဝယ်ရာ နေရာကလေး ဖြစ်ကာ၊ အများစုမှာ လျှပ်စစ်နှင့် အဆောက်အဦပိုင်း ဆိုင်ရာ ရောင်းဝယ်ကြသည်။

## ကိုးကား 
* "East London Hospital for Children" by V.A.J. Swain (PDF file—contains artist's rendering of the East London Hospital around 1900)
*Portrait of Dr. Heckford

## ပြင်ပလင့်များ 
* Charles Dicken's *A Small Star in the East*. (The description of the Children's Hospital begins at page 416.)
* Charles Dickens' *On An Amateur Beat*. (The Children's Hospital is described at pages 281-2.)
မွန်တီအန်ဂီလာမြို့

**မွန်တီအန်ဂီလာမြို့** (; အဓိပ္ပာယ် "တောင်ပေါ်လင်းယုန်") သည် ချီလီနိုင်ငံ Bio Bio ဒေသရှိ မြို့တစ်မြို့ ဖြစ်ပြီး လူဦးရေ ၆,၀၉၀ ရှိသည်။

File:Inauguracion Nueva Plaza de Monte Aguila 2017 (12).jpg| ပင်မစတုရန်း။
File:Bomberos monte aguila.jpg| မီးသတ်ဌာန။
File:Img-estadio.jpg| ဘောလုံးကွင်း။
File:Carros abandonados mte aguila.jpg| မြို့မီးရထားဘူတာရုံများတွင် disuse အတွက်မီးရထားစက်ယန္တရား။

## ကိုးကား 
## ပြင်ပလင့်ခ်များ 
* Monte Aguila - official site
အီရန် သက်ဘ်ရီ

## အီရန်နိုင်ငံ သက်ဘ်ရီဇ်မြို့ထွက်ကော်ဇော်၏ သမိုင်းအကျဉ်း 
## အီရန်နိုင်ငံ သက်ဘ်ရီဇ်မြို့ထွက် ကော်ဇော် နမူနာပုံစံများ 
သက်ဘ်ရီဇ်မြို့မှ ရက်လုပ်သည့် ကော်ဇော်များ ပုံစံဒီဇိုင်းများမှာ မွတ်စ်သောင်ဖီဒီဇိုင်းပုံစံ၊ အက်စ်လမီဒီဇိုင်းပုံစံ၊

## ကိုးကား
ဟယ်ရီပေါ်တာနှင့် ပြဒါးရှင်လုံး

***ဟယ်ရီပေါ်တာနှင့် ပြဒါးရှင်လုံး*** ( ၊ **ဟယ်ရီပေါ်တာနှင့် မှော်ကျောက်တုံး**၊ **ဟယ်ရီပေါ်တာနှင့် ဓာတ်လုံး**၊ **ဟယ်ရီပေါ်တာနှင့် ပြဒါးရှင်လုံး၏ လျှို့ဝှက်ချက်** စသည်ဖြင့် ဘာသာပြန်ဆိုကြ) သည် ဗြိတိသျှစာရေးဆရာမ ဂျေ ကေ ရိုးလင်း ရေးသားထားသည့် နာမည်ကြီး ဆန်းကြယ်စိတ်ကူးယဉ် ဝတ္ထုရှည်တစ်ပုဒ် ဖြစ်သည်။ ထိုဝတ္ထုသည် ဟယ်ရီပေါ်တာ စာအုပ်အတွဲတွင် ပထမဆုံး ဖြစ်၍၊ ဂျေ ကေ ရိုးလင်း၏  ပွဲဦးထွက်စာအုပ်လည်း ဖြစ်သည်။ ထိုစာအုပ်သည် ၁၉၉၇ ခုနှစ်တွင် ပထမအကြိမ်အဖြစ် ဘလွမ်းစ်ဘာရီ စာအုပ်တိုက်မှ စတင်ပုံနှိပ်ထုတ်ဝေဖြန့်ချိခဲ့ခြင်း ဖြစ်၏။ အမေရိကန် ပြည်ထောင်စု၌ ၁၉၉၈ ခုနှစ်တွင် **ဟယ်ရီပေါ်တာနှင့် မှော်ပြဒါးရှင်လုံး** () အမည်ဖြင့် ထုတ်ဝေခဲ့လေသည်။ ဇာတ်လမ်းမှာမူ *ဟယ်ရီပေါ်တာ* အမည်ရှိ မှော်ဆရာကောင်လေးတစ်ဦးက မှော်လောကကြီးတွင် ပါဝင်လာခဲ့ပြီးနောက် ဟော့ဂ်ဝပ်စုန်းကဝေအတတ်နှင့် မှော်ပညာကျောင်းတော်ကြီး၏ ပထမနှစ်တွင် သူငယ်ချင်းများ၊ ရန်သူများနှင့် ပညာသင်ကြားခြင်း ၊ စွန့်စားတိုက်ခိုက်ခြင်းများ အကြောင်းပင် ဖြစ်လေသည်။ အင်အားပြန်ကောင်းလာသည့် မိစ္ဆာသခင်ကြီး ဗော်လ်ဒီမော့ စသည့် ရန်သူများကို မျက်နှာချင်းဆိုင် တိုက်ခိုက်အောင်မြင်ခဲ့သည်။ သခင်ဗော်လ်ဒီမော့ ဆိုသူမှာ လူအများက အမည်ပင်မခေါ်ဝံ့သူ ဖြစ်ပြီး ဟယ်ရီပေါ်တာ၏ မိဘနှစ်ပါးကို သတ်ပြီးနောက် ဟယ်ရီပေါ်တာကိုလည်း သတ်ရန် ကြိုးပမ်းခဲ့သူ ဖြစ်သည်။ သို့ရာတွင် ထိုစဉ်က အသက် ၁၅ လသားသာ ရှိသေးသော ဟယ်ရီပေါ်တာကို သတ်ရန် မအောင်မြင်ခဲ့ပေ။

ထိုဝတ္ထုသည် ကလေးသူငယ်များ ရွေးချယ်သည့် ဗြိတိသျှစာပေဆုများနှင့် အမေရိကန်မှ အခြားစာပေဆုပေါင်းများစွာကို ဆွတ်ခူးရယူနိုင်ခဲ့သည်။ ဤစာအုပ်သည် ၁၉၉၉ ခုနှစ်၊ ဩဂုတ်လတွင် **နယူးယောက်တိုင်းမ်သတင်းစာ၏ ရောင်းအားအကောင်းဆုံး ရသစာအုပ်များစာရင်း** တွင် ထိပ်ဆုံးမှ ရပ်တည်နိုင်ခဲ့၍ ၊ ၁၉၉၉ ခုနှစ်နှင့် ၂၀၀၀ ခုနှစ်များအထိတိုင် ထိုစာရင်းတွင် ထိပ်ဆုံးနေရာနီးနီး ရပ်တည်နေနိုင်ခဲ့လေ၏။ ဘာသာစကားပေါင်းများစွာသို့ ပြန်ဆိုထားသည့်အပြင် ရုပ်ရှင်ဇာတ်ကား ဖန်တီးပြသရာတွင်လည်း အထူးအောင်မြင်ခဲ့ပေသည်။

ဝေဖန်သုံးသပ်ရေးအများစုကမူ ထိုစာအုပ်ကို ချီးကျူးဂုဏ်ပြုခဲ့သည်။ ရိုးလင်း၏ စိတ်ကူးယဉ်နိုင်စွမ်း၊ ရိုးရှင်း၍ ပါးနပ်သပ်ရပ်သော ဇာတ်လမ်းဆင်ပုံတို့ကို များစွာချီးကျူးခဲ့သည်။ သို့သော် နောက်ပိုင်းအခန်းများတွင်မူ အလျင်လိုမှု အနည်းငယ်ပါဝင်သည်ဟု သုံးသပ်ကြလေသည်။ သူမ၏ အရေးအသားကို သူမကိုယ်တိုင်နှစ်သက်အားကျသော စာရေးဆရာများထဲမှ တစ်ဦးဖြစ်သည့် ဂျိန်း အော်စတန် (Jane Austen)  ၊ ဟယ်ရီပေါ်တာစာအုပ်များမတိုင်ခင် ကလေးစာပေအပေါ် အတော်လွှမ်းမိုးနိုင်ခဲ့သည့် ရိုးလ် ဒါးလ်ချ် (Roald Dahl) ၊ ရှေးပဝေသဏီက ဂရိပြည်မှ ဇာတ်ကြောင်းပြောသူ ဟိုးမား (Homer) တို့၏ အရေးအသားနှင့် နှိုင်းယှဉ်ဂုဏ်ပြုခဲ့ကြ၏။ အချို့ဝေဖန်ရေးဆရာတို့က ရှေးကာလများသို့ ခေတ်နောက်ပြန်ဆွဲသည် ဟု ယူဆကြသော်လည်း ၊ အချို့ကမူ ခေတ်သစ်ကမ္ဘာကြီးတွင် မျက်မှောက်ခေတ် လူမှုကျင့်ဝတ်ဆိုင်ရာများနှင့် လျော်ညီစွာ ဖော်ပြရေးသားနိုင်သည်ဟု ဝေဖန်ခဲ့ကြပေသည်။

*ဟယ်ရီပေါ်တာနှင့် ပြဒါးရှင်လုံး* စာအုပ်သည် အချို့သော ဘာသာရေးဆိုင်ရာ အသင်းအဖွဲ့တို့တွင် လက်မခံနိုင်စရာ ကိစ္စများ ဖြစ်စေခဲ့သလို ၊ နိုင်ငံအချို့တွင် ပိတ်ပင်ခံခဲ့ရသည်။ ၎င်းဝတ္ထုသည် စုန်းကဝေမှော်အတတ်များကို ကြော်ငြာဖြန့်ဝေပေးသည်ဟု စွပ်စွဲခြင်းခံခဲ့ခြင်း ဖြစ်သည်။ သို့သော် အချို့ဘာသာရေးဆိုင်ရာ ဝေဖန်ရေးများကမူ ဤစာအုပ်များသည် ကိုယ်တိုင်စွန့်လွှတ်အနစ်နာခံမှု၏ စွမ်းအားများ၊ လူတို့၏ မိမိကိုယ်ကို ခံယူဆုံးဖြတ်ရန် နည်းလမ်းကောင်းများ စသည်တို့ အပါအဝင် အရေးပါလှသော အဓိကအချက်အလက်များ ပါဝင်နေကြောင်း ဆိုကြသည်။ ဤ ဟယ်ရီပေါ်တာ စာအုပ်အတွဲသည် အလွန်အောင်မြင်၍ ပညာသင်ကြားမှု နည်းပညာ၊ လူမှုဗေဒနယ်ပယ်နှင့် ဈေးကွက်စီးပွားရေးဆိုင်ရာများတွင် ရင်းမြစ်တစ်ခုအဖြစ် ဖော်ပြသုံးစွဲကြလေသည်။

## ကိုးကား
စိန်ဝင်း (ဝန်ကြီး)

**ဒုတိယဗိုလ်ချုပ်ကြီး စည်သူ စိန်ဝင်း** သည် မြန်မာနိုင်ငံ ကာကွယ်ရေး ဝန်ကြီးဌာန၏ ပြည်ထောင်စုဝန်ကြီးအဖြစ် ၂၀၁၅ ခုနှစ်မှ ၂၀၂၁ ခုနှစ် ဖေဖော်ဝါရီလ ၁ ရက်နေ့အထိ တာဝန်ထမ်းဆောင်ခဲ့သူ ဖြစ်သည်။၂၀၂၁ခုနှစ်တွင် တပ်မတော်မှ အငြိမ်းစားယူခဲ့ပြီး ၂၀၂၁ခုနှစ် နိုဝင်ဘာလမှစတင်ကာ မြန်မာနိုင်ငံ စစ်မှုထမ်းဟောင်းအဖွဲ့ ဗဟိုအမှုဆောင်အဖွဲ့ ဥက္ကဋ္ဌအဖြစ် ဆောင်ရွက်နေသည်။ ယခင်က  လေကြောင်းရန် ကာကွယ်ရေးအရာရှိချုပ် အဖြစ် တာဝန်ထမ်းဆောင်ခဲ့သည်။ ၂၄ ဩဂုတ် ၂၀၁၅ တွင် ကာကွယ်ရေးဝန်ကြီးအဖြစ် ခန့်အပ်ခံခဲ့ရသည်။

## ကိုးကား
ကဏ္ဍ:မြန်မာနိုင်ငံ၏ ကာကွယ်ရေး ဝန်ကြီးများ
ရဲထွေးအောင်

**ရဲထွေးအောင်** (၇ ဧပြီ ၁၉၉၃ – ၂ ဇန်နဝါရီ ၂၀၁၈) သည် သရုပ်ဆောင်တစ်ဦး ဖြစ်သည်။ ၁၉၉၃ ခုနှစ်၊ ဧပြီလ (၇)ရက်နေ့၌ ရန်ကုန်မြို့တွင် မွေးဖွားခဲ့သည်။ စူရတီလူမျိုးဖြစ်သည်။

ရဲထွေးအောင်သည် လူမှုကွန်ယက် (ဖေ့စ်ဘွတ်ခ်) ပေါ်တွင် ဟာသဗီဒီယိုများတင်ကာ လူသိများလာသူလည်းဖြစ်ပြီး ဖေ့စ်ဘွတ်ခ်တွင် Follower ၁.၃ သန်းကျော် ရရှိထားသည်။ ထို့နောက်တွင် ရုပ်ရှင်ဇာတ်လမ်းများ ရိုက်ကူးရန်ကမ်းလှမ်းခံရပြီး သရုပ်ဆောင်လုပ်ငန်းများ လုပ်ကိုင်ခဲ့သည်။ သူ၏ ပထမဆုံး သရုပ်ဆောင်ခဲ့သော ရုပ်ရှင်မှာ "ကိုယ်စောင့်နတ်" ဖြစ်ပြီး အခြားသော ရုပ်ရှင်ဇာတ်လမ်းများတွင်လည်း ပါဝင် ရိုက်ကူးခဲ့သည်။ သူသည်  ဖေ့ဘုတ်စ်တွင် ထင်ရှားသော ဟာသသရုပ်ဆောင်လည်းဖြစ်သည်။မကြာသေးမီကပင် ရဲထွေးအောင်သည် ဒါရိုက်တာ ဂျိုး ရိုက်ကူးသည့် *ဒိုင်ယာရီ* ဇာတ်ကားတွင် သရုပ်ဆောင် နိုင်းနိုင်း၊ မေမြတ်နိုးတို့နှင့်အတူ ပါဝင်သရုပ်ဆောင် ရိုက်ကူးခဲ့သည်။ ရဲထွေးအောင်သည် Myanmar Social Influencer Award 2017 တွင် Influencer of The Year (Comedy /Satier) ကို ရရှိခဲ့သူလည်း ဖြစ်သည်။

## ကွယ်လွန်ခြင်း
၂၀၁၇-ခုနှစ်၊ ဒီဇင်ဘာလ(၃၁)ရက်နေ့ နှစ်သစ်ကူးညတွင် ကလပ်တစ်ခုတွင် အရိုက်ခံရပီး ဆေးရုံသို့ ပို့ဆောင်ခဲ့သော်လည်း ၂၀၁၈-ခုနှစ်၊ ဇန်နဝါရီလ(၂)ရက်နေ့ မွန်းလွဲပိုင်းတွင် ကွယ်လွန်ခဲ့သည်။

## ကိုးကား
## ပြင်ပလင့်ခ်များ 
*
ဇူးရစ် တက္ကသိုလ်

**ဇူးရစ် တက္ကသိုလ်** (**UZH**, ) သည် ဇူးရစ်မြို့ရှိ ဆွစ်ဇာလန်နိုင်ငံ၏ အကြီးဆုံး တက္ကသိုလ်ဖြစ်သည်။ with over 26,000 students. It was founded in 1833 ယင်းတက္ကသိုလ်၌ ဥပဒေ၊ ဆေးပညာ၊ ဒသနိကပညာရပ်များကို လေ့လာနိုင်ပြီး ဆွဒ်အထက်တန်းပညာရပ်ဖြင့် အောင်မြင်သူများ သက်ဆိုင်ရာဘာသာရပ်များစွာအား လေ့လာနိုင်သည့် တက္ကသိုလ်တစ်ခုလည်း ဖြစ်ပေသည်။

## ကိုးကား
မောင်ရွှေအိုင် (ပြင်စည်မင်းသား)

ကုန်းဘောင်ခေတ်တွင် ပြင်စည်မင်းသားငါးပါး ရှိခဲ့သည့်အနက် **ပြင်စည်မင်းသား မောင်ရွှေအိုင်**သည် ပထမပြင်စည်မင်းသား ဖြစ်လေသည်။ ၎င်းသည် အလောင်းမင်းတရား၏ ညီတော်အရင်း၏ မြေးတော်သူ ဖြစ်သည်။ မောင်ရွှေရ၏ အဘိုးမှာ အလောင်းမင်းတရား၏ ညီတော်အရင်း မင်းသားမောင်ရွှေရ ဖြစ်သည်။ မင်းသားမောင် ရွှေရသည် နောင်တော် မင်းမဖြစ်မီ ဆုံးပါးသွားသူ ဖြစ်သည်။ မင်းသားမောင်ရွှေရနှင့် ခင်ဝ (စည်ပုတ္တရာ ရွှေကာ တစ်ထောင်မှူး မင်းသီရရန္တဇ နှင့် မယ်ဘက်တို့၏ သမီး) တို့၏ သားဖြစ်သော မောင်ပြေ (မင်းရဲသင်္ခသူဘွဲ့ခံ ကျောက်ဆောက်မြို့စား မြင်းမှူးမင်းသား) မှာ ပထမပြင်စည်မင်းသား မောင်ရွှေအိုင်၏ ခမည်းတော် ဖြစ်သည်။ ပြင်စည်မင်းသားမောင်ရွှေအိုင်၏ မယ်တော်မှာ ပြည်တော်သာရွာစား ခင်အမ (အင်းဝ ဗိုလ်မှူး မင်းလှကျော်သူ ၏ သမီး) ဖြစ်သည်။ အလောင်းမင်းတရားက ပြင်စည်မြို့ကို အသုံးကံကျွေးပေးသဖြင့် ပြင်စည်မင်းသားဟု တွင် ခြင်း ဖြစ်သည်။ 

## ကိုးကား
မောင်မျိုးစစ် (ပြင်စည်မင်းသား)

ကုန်းဘောင်ခေတ်တွင် ပြင်စည်မင်းသားငါးပါးရှိသည့်အနက် တတိယပြင်စည်မင်းသားမှာ **ပြင်စည်မင်းသား မောင်မျိုးစစ်** ဖြစ်သည်။ ၎င်းသည် ဒုတိယပြင်စည်မင်းသား မောင်နဂါး၏တူတော် ဖြစ်သည်။ စဉ့်ကူးမင်းနှင့် အ လယ်နန်းမိဖုရား သီရိမဟာနန္ဒာဒေဝီ (ငယ်မည် ရှင်မင်းသာ) တို့မှ သမီးတော် (၁) ပါး၊ သားတော် (၁)ပါး ထွန်း ကားရာ သမီးတော်မှာ ငယ်ကလွန်သည်။ သားတော်မှာ ခမည်းတော်လက်ထက် ပြင်စည်မြို့ကို ကံကျွေးခံရ သောကြောင့် ပြင်စည်မင်းသားဟု တွင်သည်။ (၁၁၄၃)ခုနှစ် (၁၇၈၁ခုနှစ်)၊ ဘိုးတော်ဘုရားလက်ထက်တွင် ခမည်းတော် စဉ့်ကူးမင်းနှင့်အတူ ဖျောက်ဖျက်ခံရသည်။

## ကိုးကား
သတိုးမင်းရဲ (ပြင်စည်မင်းသား)

ကုန်းဘောင်ခေတ်တွင် ပြင်စည်မင်းသားငါးပါးရှိသည့်အနက် ပဉ္စမပြင်စည်မင်းသားမှာ **ပြင်စည်မင်းသား သတိုးမင်းရဲ** ဖြစ်သည်။ ၎င်းသည် မင်းတုန်းမင်းနှင့် ပထမမြောက်ဆောင်တော်မိဖုရား ပဘာဒေဝီတို့ သားတော် သုံးပါး၊ သမီးတော်တစ်ပါး ဖွားမြင်ခဲ့သည့်အနက် ဒုတိယသားတော် ဖြစ်သည်။ ပထမမြောက်ဆောင်တော် မိဖုရားတွင် သားတော် သုသီရိမဟာဓမ္မရာဇာ ခေါ် မလွန်မင်းသား မောင်မျိုးရင်၊ ပြင်စည်မင်းသား၊ သမီးတော် (ငယ်ကလွန်)၊ သားတော် ဝန်းသိုမင်းသား သတိုးမင်းရဲသီဟသူတို့ ဖွားမြင် ခဲ့သည်။ ပြင်စည်မင်းသားသည် သတိုးမင်းရဲဘွဲ့ ခံရသည်။

စတုတ္ထပြင်စည်မင်းသား ထိပ်တင်ပု (၁၂၂၄)ခုနှစ် (၁၈၈၂ခုနှစ်)တွင် ကံကုန်တော်မူသောအခါမှ မင်းတုန်းမင်းက သူ၏သားတော်ကို လစ်လပ်သော ပြင်စည်မြို့ကို အသုံးကံကျွေးပေးခြင်း ဖြစ်သည်။ (၁၂၂၈)ခုနှစ် (၁၈၆၆ခုနှစ်) မြင်ကွန်း မြင်းခုံတိုင် အရေးတော်ပုံတွင် မြင်ကွန်းမင်းသား၏ တပည့်များက မလွန်မင်းသား၊ ပြင်စည်မင်းသားနှင့် စကုမင်းသားတို့အား အိမ်ရှေ့မင်းအမိန့်နှင့်ဟု ခေါ်ယူစေခဲ့ပြီးလျှင် လက်ယာဝင်းတံခါး အပြင်သို့ ရောက်သောအခါ လုပ်ကြံသတ်ဖြတ်သောကြောင့် မင်းသားသုံးပါး ကံတော်ကုန်ရှာကြသည်။ ပြင်စည်မင်းသား သတိုးမင်းရဲသည် ငယ်ငယ် ရွယ်ရွယ် လူပျိုမင်းသားဘဝနှင့်ပင် ကံတော်ကုန်သွားရရှာသည်။ အဆိုပါအရေးအခင်းတွင် ကနောင်မင်းသား လည်း လုပ်ကြံခံရပြီး မင်းတုန်းမင်းတရားကြီးမှာလည်း လက်မတင်လေး လွတ်မြောက်ခဲ့သည်။

ပဉ္စမ ပြင်စည်မင်းသားသည် မဟာဂီတ ကဗျာလင်္ကာ ရေးသားခြင်း၊ တူရိယာ တီးမှုတ်ခြင်း စသောအရာများကို အလေ့အလာ အထုံဝါသနာပါခြင်း အလျင်းမရှိပါ။ 

## ကိုးကား
ပြင်စည်မင်းသား (သံတူကြောင်းကွဲ)

**ပြင်စည်မင်းသား** အမည်ဖြင့် ကုန်းဘောင်ခေတ်တွင် မင်းသားငါးပါး ရှိခဲ့ရာ ယင်းတို့မှာ
* မောင်ရွှေအိုင် (ပြင်စည်မင်းသား) - ပထမ ပြင်စည်မင်းသား၊ အလောင်းမင်းတရား၏ ညီတော်အရင်း၏ မြေးတော်
* မောင်နဂါး (ပြင်စည်မင်းသား) - ဒုတိယ ပြင်စည်မင်းသား၊ ဆင်ဖြူရှင်မင်း၏ သားတော်
* မောင်မျိုးစစ် (ပြင်စည်မင်းသား) - တတိယ ပြင်စည်မင်းသား မောင်နဂါး၏တူတော်
* ထိပ်တင်ပု (ပြင်စည်မင်းသား) (ပြင်စည်မင်းသားကြီး) - စတုတ္ထ ပြင်စည်မင်းသား၊
* သတိုးမင်းရဲ (ပြင်စည်မင်းသား) - ပဉ္စမ ပြင်စည်မင်းသား၊
လက်သည်းညှပ်

**လက်သည်းညှပ်** သည် လက်သည်းခွံ၊ ခြေသည်းခွံများကို တိရန်၊ ဖြတ်ရန်အတွက် လက်ဖြင့်အသုံးပြုရသည့် ပစ္စည်းဖြစ်သည်။

## ပုံစံ
လက်သည်းညှပ်များကို များသောအားဖြင့် အစွန်းခံသံမဏိ(stainless steel) ဖြင့် ပြုလုပ်ကြ၏။ သို့သော် ပလတ်စတစ်၊ အလူမီနီယမ် (ဒန်သတ္ထု) ဖြင့်လည်း ပြုလုပ်နိုင်သေးသည်။ လက်သည်းညှပ်သည် ပလာယာပုံစံနှင့် မောင်းတံပုံစံဟူ၍ အဓိကအားဖြင့် နှစ်မျိုးရှိ၏။ လက်သည်းညှပ်အများစုတွင် လက်သည်းခွံ၊ ခြေသည်းခွံများအောက်ရှိ အညစ်အကြေးများကို ရှင်းလင်းရန်အတွက် ကိရိယာပစ္စည်းတစ်ခု ပါဝင်ကြသည်။

## သမိုင်း
## ကိုးကား
ကဏ္ဍ:ဖြတ်တောက်ရေး ကိရိယာများ
မောင်မောင်ကျော်

ဗိုလ်ချုပ်ကြီး (ငြိမ်း) ဇေယျကျော်ထင် **မောင်မောင်ကျော်** (၂၃ ဇူလိုင် ၁၉၆၄) သည် မြန်မာ့တပ်မတော်(လေ)၏ ကာကွယ်ရေးဦးစီးချုပ်(လေ) အဖြစ် တာဝန်ထမ်းဆောင်ခဲ့သူဖြစ်သည်။ သက်ပြည့် အငြိမ်းစားယူသွားသည့် ကာကွယ်ရေးဦးစီးချုပ်(လေ) ဗိုလ်ချုပ်ကြီး ခင်အောင်မြင့်၏ နေရာတွင် ဗိုလ်ချုပ်ကြီး မောင်မောင်ကျော်အား တပ်မတော် (လေ)၏ ကာကွယ်ရေးဦးစီးချုပ်အဖြစ် ၂၀၁၈ ခုနှစ် ဇန်နဝါရီလ ၂ ရက်နေ့မှ စတင်ခန့်အပ်ကြောင်း တပ်မတော်ကာကွယ်ရေးဦးစီးချုပ်ရုံးမှ ထုတ်ပြန်ခဲ့သည်။ ၂၀၂၂ ခုနှစ် ဇန်နဝါရီလ ၁၀ ရက်နေ့တွင် အဆိုပါ ရာထူးတာဝန်မှ လုပ်သက်ပြည့်၍ အငြိမ်းစားယူခဲ့သည်။

## ပုဂ္ဂိုလ်ရေးဘဝ 
ဗိုလ်ချုပ်ကြီး မောင်မောင်ကျော် သည် ယခင်က စစ်ဦးစီးအရာရှိချုပ်(လေ) ရာထူးနေရာ၌ ဗိုလ်ချုပ် အဆင့်ဖြင့် ထမ်းဆောင်ခဲ့သည်။

သူ၏ ဇနီးဖြစ်သူ အမည်မှာ ဒေါ်အောင်မာမြင့် ဖြစ်ပြီး ၎င်းတို့ဇနီးမောင်နှံနှစ်ဦးသည် ဟိန်းထက် နှင့် ကောင်းထက် အမည်ရှိသော သား (၂) ဦး ထွန်းကားခဲ့သည်။ ဟိန်းထက် (ခေါ်) Ivan Htet သည် ပါရာမောင့်အီးဗန့်စ်မြန်မာကုမ္ပဏီလီမိတက် (Paramount Events Myanmar Company Ltd) နှင့် စင်္ကာစစ်စတန်ကုမ္ပဏီလီမိတက် (Singa Systems Company Limited) တွင် ဒါရိုက်တာတစ်ဦးဖြစ်သည်။

၂၀၂၃ ခုနှစ်၊ ဖေဖော်ဝါရီ ၁ ရက်နေ့တွင် နိုင်ငံတော်စီမံအုပ်ချုပ်ရေးကောင်စီကို ပြင်ဆင်ဖွဲ့စည်းလိုက်ရာ ကောင်စီဝင် အဖြစ် ပါဝင်ခြင်း မရှိတော့ဘဲ၊ ရာထူးတာဝန် အသီးအသီးမှ အနားပေးခံရသည်။ 

## ကိုးကား 
ကဏ္ဍ:နိုင်ငံတော်စီမံအုပ်ချုပ်ရေးကောင်စီဝင်များ
ကဏ္ဍ:၁၉၆၄ မွေးဖွားသူများ
မန္တလေးတိုင်းဒေသကြီး ဝန်ကြီးချုပ်

**မန္တလေးတိုင်းဒေသကြီး ဝန်ကြီးချုပ်**သည် မန္တလေးတိုင်းဒေသကြီးအစိုးရအဖွဲ့၏ အကြီးအကဲဖြစ်သည်။ လက်ရှိဝန်ကြီးချုပ်မှာ အိမ်စောင့်အစိုးရအဖွဲ့မှ ခန့်အပ်ထားသော ဦးမျိုးအောင် ဖြစ်သည်။

## အခွင့်အာဏာ 
## အစိုးရရုံး 
တိုင်းဒေသကြီးအစိုးရအဖွဲ့ရုံးသည် ယခင် တိုင်းတရားလွှတ်တော်ဝန်း အတွင်း ဖြစ်သည်။ အောင်မြေသာဇံမြို့နယ် ရှိ ၆၄ လမ်း နှင့် ၆၅ လမ်းကြား၊ ၂၃ လမ်းနှင့် ၂၄ လမ်းကြားရှိ ၎င်းခြံဝန်းအတွင်း၌ အစိုးရအဖွဲ့ရုံး၊ တိုင်းဒေသကြီး အထွေထွေအုပ်ချုပ်ရေးမှူးရုံး၊ ဝန်ကြီးချုပ်အိမ်တော်တို့ တည်ရှိသည်။

## ဝန်ကြီးချုပ်များစာရင်း  (၂၀၁၁–လက်ရှိ)
## ပြခန်း 

File:Mandalay Chief Minister Residence.jpg|ဝန်ကြီးချုပ်အိမ်​တော်
File:Mandalay Region Chief Minister Residence.jpg|အိမ်​တော်အတွင်းပိုင်း

## ဆက်စပ်ဖတ်ရှုရန် 
* မန္တလေးတိုင်းဒေသကြီးအစိုးရအဖွဲ့
* မန္တလေးတိုင်းဒေသကြီး လွှတ်တော်
* မြန်မာနိုင်ငံ၏ ပြည်နယ်နှင့်တိုင်းဒေသကြီး ဝန်ကြီးချုပ်

## ကိုးကား 
ကဏ္ဍ:မြန်မာနိုင်ငံ၏ ပြည်နယ်နှင့် တိုင်းဒေသကြီး ဝန်ကြီးချုပ်များ
ကျောက်တလုံးရွာစားမိဖုရား

**ကျောက်တလုံးရွာစားမိဖုရား**သည် မင်းတုန်းမင်း၏ မိဖုရားငယ်တစ်ပါး ဖြစ်သည်။ သုသီရိဝဏ္ဏာ ဘွဲ့ရသည်။ သက္ကရာဇ် ၁၂၂၆ ခုနှစ်၊ တော်သလင်းလ (ခရစ်နှစ် ၁၈၈၄ခုနှစ်)တွင် သမီးတော် မြောင်လှမင်းသမီးတစ်ဦးတည်းသာ မွေးဖွားခဲ့သည်။ ဗြိတိသျှအစိုးရက ပါတော်မူပြီး နှစ်လအကြာ ခရစ်နှစ် ၁၈၈၆ ခုနှစ် ဇန်နဝါရီလ ၁ ရက်နေ့မှ စတင်ပြီး မယ်တော် မိဖုရားနှင့် သမီးတော်တို့ကို တတိယတန်းအနေဖြင့် သတ်မှတ်ကာ ထောက်ပံ့ကြေး တစ်လလျှင် (၅ဝိ)၊ အိမ် လခ (၃ဝိ) နှုန်းဖြင့် အထောက်အပံ့ပေးခဲ့သည်။ ထီးနန်းပျက်ပြီးသည့်နောက်တွင် နန်းတွင်းမှထွက်ခွာရပြီး ခိုကိုး ရာမဲ့ဘဝနှင့် အရပ်ထဲတွင် မလုပ်တတ်၊ မကိုင်တတ်၊ မနေတတ်ဖြစ်ပြီး ဘဝကို ဖြစ်သလို ရင်ဆိုင်ရသည်။ နောက်ဆုံး မင်းကွန်းသို့ သွားပြီး မယ်တော်နှင့် သမီးတော်နှစ်ပါးလုံး သီလရှင်ဘဝကူးပြောင်းပြီး တစ်သက်လုံး တရားဘာဝနာ ပွားများအားထုတ်နေထိုင်သွားသည်။ ၎င်းတို့နေထိုင်ခဲ့သော ချောင်ကို  မင်းသမီးချောင်ဟု ယခု တိုင် အမည်တွင်နေပါသည်။ ကျောက်တလုံးမိဖုရားသည် ပါတော်မူပြီး ၃နှစ်ခန့်အကြာ သက္ကရာဇ် ၁၂၅၀ ပြည့် နှစ်၊  သီတင်းကျွတ်လဆန်း ၅ရက်၊ ( ခရစ်နှစ် ၉-၁၀-၁၈၈၈) အင်္ဂါနေ့၊ သက်တော် ၄၄နှစ်တွင် ကံကုန်သွားသည်။

## ကိုးကား
မြောင်လှမင်းသမီး

**မြောင်လှမင်းသမီး**သည် မင်းတုန်းမင်းနှင့် မိဖုရားငယ်ဖြစ်သော ကျောက်တလုံးရွာစားမိဖုရား သုသီရိဝဏ္ဏာတို့၏ တစ်ဦးတည်းသော သမီးတော်ဖြစ်ပြီး သက္ကရာဇ် ၁၂၂၆ခုနှစ်၊ တော်သလင်းလ (ခရစ်နှစ် ၁၈၈၄ခုနှစ်)တွင် မွေးဖွားသည်။ ၁၂၄၇ခုနှစ် (ခရစ်နှစ် ၁၈၈၅ခုနှစ်) ပါ တော်မူသောအခါ မြောင်လှမင်းသမီးသည် အသက် ၂၁နှစ်သာ ရှိသေးသည်။ ဗြိတိသျှအစိုးရက ပါတော်မူပြီး နှစ်လအကြာ ခရစ်နှစ် ၁၈၈၆ခုနှစ် ဇန်နဝါရီလ၁ရက်နေ့မှ စတင်ပြီး မယ်တော် မိဖုရားနှင့် သမီးတော်တို့ကို တတိယတန်းအနေဖြင့် သတ်မှတ်ကာ ထောက်ပံ့ကြေး တစ်လလျှင် (၅ဝိ)၊ အိမ် လခ (၃ဝိ) နှုန်းဖြင့် အထောက်အပံ့ပေးခဲ့သည်။ ထီးနန်းပျက်ပြီးသည့်နောက်တွင် နန်းတွင်းမှထွက်ခွာရပြီး ခိုကိုး ရာမဲ့ဘဝနှင့် အရပ်ထဲတွင် မလုပ်တတ်၊ မကိုင်တတ်၊ မနေတတ်ဖြစ်ပြီး ဘဝကို ဖြစ်သလို ရင်ဆိုင်ရသည်။ နောက်ဆုံး မင်းကွန်းသို့ သွားပြီး မယ်တော်နှင့် သမီးတော်နှစ်ပါးလုံး သီလရှင်ဘဝကူးပြောင်းပြီး တစ်သက်လုံး တရားဘာဝနာ ပွားများအားထုတ်နေထိုင်သွားသည်။ ၎င်းတို့နေထိုင်ခဲ့သော ချောင်ကို  မင်းသမီးချောင်ဟု ယခု တိုင် အမည်တွင်နေပါသည်။ မယ်တော် ကျောက်တလုံးမိဖုရားသည် ပါတော်မူပြီး ၃နှစ်ခန့်အကြာတွင် ကံကုန် သွားသည်။ မြောင်လှမင်းသမီးမှာ ခရစ်နှစ် ၁၉၀၂ခုနှစ်၊ အောက်တိုဘာလ ၁၅ရက် နေ့စွဲဖြင့် ဗြိတိသျှအစိုးရထံ မှ ထောက်ပံကြေး (၅ဝိ) ကို (၂၅ိ) တိုးပြီး (၇၅ိ) ရရှိသည်။ မြောင်လှမင်းသမီးသည် သက္ကရာဇ် ၁၂၈၁ခု၊ တပေါင်းလ (ခရစ်နှစ် ၁၉၁၉ခုနှစ်)တွင် သက်တော် ၅၅ နှစ်၌ တုပ်ကွေးရောဂါဖြင့် ကံတော်ကုန်ရာ မင်းသမီးချောင်တွင်ပင် ဂူသွင်းထား သည်။

## ကိုးကား
ပြည်တက္ကသိုလ်

**ပြည်တက္ကသိုလ်** သည် မြန်မာနိုင်ငံ၊ ပဲခူးတိုင်းဒေသကြီး၊ ပြည်မြို့တွင် တည်ရှိသော ဝိဇ္ဇာသိပ္ပံတက္ကသိုလ်တစ်ခု ဖြစ်သည်။ နယ်မြေအကျယ်အဝန်းမှာ ၄၉.၈၁ ဧက ဖြစ်သည်။

## ကိုးကား
ဒုံးညောင်မှိုင်းရွာ

**ဒုံးညောင်မှိုင်းရွာ**သည် တနင်္သာရီတိုင်းဒေသကြီး၊ မြိတ်မြို့မှ မိုင် ၅၀ ကျော်ခန့် ကွာဝေးသော၊ ကပ္ပလီပင်လယ်တွင်းရှိ ဒုံးကျွန်းပေါ်ရှိ ကျေးရွာများစွာအနက်မှ တစ်ရွာ ဖြစ်သည်။ ရေယာဉ်ခရီးဖြင့် သွား၍ ရသော ဒုံးကျွန်း၏ ပင်လယ်ကမ်းခြေသဲသောင်တန်းပေါ်၌ ညောင်မှိုင်းရွာကို တည်ထားပြီး၊ ကမ်းခြေတလျှောက်တွင် အုန်းပင်၊ ကွမ်းပင်များ အစီအရီ တွေ့ရသည်။ ရွာလမ်းတလျှောက်မူ သွပ်မိုးပျဉ်ထောင်အိမ်များ၊ ဈေးဆိုင်များ၊ ကုန်စုံဆိုင်များ ရှိသည်။ ဆလုံ၊ ကရင်နှင့် မြန်မာလူမျိုးများ အဓိက နေထိုင်သော ရွာတွင် တံငါလုပ်ငန်း၊ ဥယျာဉ်စိုက်ပျိုးရေး၊ ဈေးဆိုင်များ ထွန်းကားလျက် ရှိကာ ရွာသူရွာသားများသည် တောင်ပေါ်မှ ကျသော ရှိုင်ရေကို အသုံးပြုကြသည်။ ရွာနောက်ဘက် တောင်ကုန်းပေါ်၌ (၂၀၁၇ အရ) ဦးပညောဘာသ ကျောင်းထိုင်သော **ဗောဓိရတနာ ဘုန်းတော်ကြီးကျောင်း** တည်ရှိပြီး၊ တောင်ထွတ်ပေါ်တွင် ဉာဏ်တော် အတောင် ၂၀ မြင့် **အောင်တော်မူဗောဓိရတနာ စေတီတော်**ကို တည်ထားကိုးကွယ်သည်။ ၎င်းစေတီတော်ကို ဝါးတန်း၊ တန်းကေး၊ ဝါးလတ်ဟု ခေါ်သော ငါးဖမ်းစက်လှေကြီးများမှ ပဲ့နင်းကြီးများနှင့်တကွ ပြင်ပစေတနာရှင်များအပါအဝင် ၁၃၇၂၊ ပြာသိုလဆန်း ၁ ရက်နေ့တွင် စတင် အုတ်မြစ်ချ၍ ၁၃၇၃၊ ပြာသိုလပြည့်ကျော် ၃ ရက်နေ့တွင် ရွှေထီးတော် တင်လှူသည့်အပြင်၊ အောင်တော်မူ သမုတ်သိမ်ကြီးကိုပါ တည်ဆောက်ရန်အတွက် မြေနုတ်၊ မြေသမုတ်ခြင်းများ ပြုသည်ဖြစ်ရာ၊ ယင်းအခမ်းအနားသို့ နိုင်ငံတော်သံဃာ့မဟာနာယကအဖွဲ့ဝင်၊ မြိတ်မြို့တောကျောင်း ပရိယတ္တိစာသင်တိုက်ကြီးမှ ပဓာန နာယကဆရာတော်ကြီး ဦးတေဇောဘာသ ဦးဆောင်သော သံဃာတော် ၃၄ ပါး ကြွရောက်ခဲ့သည်။ ရဟန်းခံရှင်ပြုကိုပါ ကျင်းပခဲ့သည်။

## ကိုးကား 
ကဏ္ဍ:ကျွန်းစုမြို့နယ်ရှိ ရွာများ
ဟင်္သာတတက္ကသိုလ်

**ဟင်္သာတတက္ကသိုလ်** သည် မြန်မာနိုင်ငံ၊ ဧရာဝတီတိုင်းဒေသကြီး၊ ဟင်္သာတမြို့တွင် တည်ရှိသော ဝိဇ္ဇာသိပ္ပံတက္ကသိုလ်တစ်ခု ဖြစ်သည်။

## သမိုင်းကြောင်း 
၁၉၇၈ ခုနှစ်၊ ဒီဇင်ဘာလ ၁၈ ရက်နေ့တွင် ဧရာဝတီတိုင်း အမှတ်(၂) ဟင်္သာတ ဒေသကောလိပ်ကို စတင်ဖွင့်လှစ်ခဲ့သည်။ ၁၉၈၀ ခုနှစ် ဧပြီလ ၁ ရက်နေ့တွင် ဟင်္သာတကောလိပ်အဖြစ် လည်းကောင်း၊ ၂၀၀၁ ခုနှစ် ဖေဖော်ဝါရီလ ၂၀ ရက်နေ့တွင် ဟင်္သာတဒီဂရီကောလိပ်အဖြစ် လည်းကောင်း၊ ၂၀၀၁ ခုနှစ် စက်တင်ဘာလ ၂၈ ရက်နေ့တွင် ဟင်္သာတတက္ကသိုလ်အဖြစ် လည်းကောင်း အဆင့်ဆင့် တိုးမြှင့်ဖွင့်လှစ်ခဲ့သည်။

## တည်နေရာနှင့် အကျယ်အဝန်း 
ဟင်္သာတတက္ကသိုလ်သည် ဟင်္သာတမြို့၏ အနောက်တောင်ဖက် မြို့ပတ်လမ်းမကြီးပေါ်တွင် တည်ရှိသည်။ မြေဧရိယာအကျယ်အဝန်းမှာ စတင်ဖွင့်လှစ်စဉ်က ၃၆.၇၅ ဧကသာရှိသော်လည်း ၁၉၉၂ ခုနှစ် မတ်လ ၂၉ ရက်နေ့တွင် ၅၄.၇ ဧကအထိ တိုးချဲ့ပေးခဲ့သဖြင့် လက်ရှိတွင် ၉၁.၄၅ ဧက ကျယ်ဝန်းသည်။
ကျောင်းသားအဖွဲ့အစည်းများဖြစ်သည့်‌အဝေးသင်ကျောင်းသားထုအဖွဲ့အစည်းနှင့်ကျောင်းသားများသမဂ္ဂလဲရှိသည်။

## သင်ကြားပို့ချနေသော ဘာသာရပ်များ 
ဟင်္သာတတက္ကသိုလ်တွင် အောက်ပါ ဘာသာရပ်သင်တန်းများကို သင်ကြားပို့ချပေးသည်။

### နေ့သင်တန်းများ 
## ဌာနများ 
### သင်ကြားရေး ဌာနများ 
#မြန်မာစာဌာန
#အင်္ဂလိပ်စာဌာန
#ပထဝီဝင်ဌာန
#သမိုင်းဌာန
#ဒဿနိကဗေဒဌာန
#အရှေ့တိုင်းပညာဌာန
#ဓာတုဗေဒဌာန
#ရူပဗေဒဌာန
#သင်္ချာဌာန
#သတ္တဗေဒဌာန
#ရုက္ခဗေဒဌာန
#ဘူမိဗေဒဌာန

### အခြား 
#စီမံ/ဘဏ္ဍာဌာန
#ကျောင်းသားရေးရာဌာန

## တာဝန်ထမ်းဆောင်ခဲ့ကြသော ကျောင်းအုပ်ကြီးများနှင့် ပါမောက္ခချုပ်များ 
## ကိုးကား
ရွှေဘိုတက္ကသိုလ်

**ရွှေဘိုတက္ကသိုလ်** () သည် မြန်မာနိုင်ငံ၊ စစ်ကိုင်းတိုင်းဒေသကြီး၊ ရွှေဘိုမြို့တွင် တည်ရှိသော ဝိဇ္ဇာသိပ္ပံတက္ကသိုလ်တစ်ခု ဖြစ်သည်။ ရွှေဘိုတက္ကသိုလ်တွင် ဝိဇ္ဇာဘာသာရပ်များအတွက် မဟာဝိဇ္ဇာဘွဲ့၊ ဂုဏ်ထူးဘွဲ့နှင့်ဝိဇ္ဇာဘွဲ့၊ သိပ္ပံဘာသာရပ်များအတွက် မဟာသိပ္ပံဘွဲ့၊ သိပ္ပံ(ဂုဏ်ထူး)ဘွဲ့နှင့်သိပ္ပံဘွဲ့ သင်တန်းများ တက်ရောက်နိုင်သည်။

## သမိုင်းကြောင်း 
မန္တလေးကောလိပ် (ယခု မန္တလေးတက္ကသိုလ်) ၏ လက်အောက်တွင် ရွှေဘိုဒေသကောလိပ်ကို ၁၉၇၇ ခုနှစ်တွင် စတင်ဖွင့်လှစ်ခဲ့သည်။ ၁၉၈၀ ခုနှစ်တွင် ရွှေဘိုကောလိပ်အဖြစ် လည်းကောင်း၊ ၁၉၉၉ ခုနှစ်တွင် ရွှေဘိုဒီဂရီကောလိပ် အဖြစ်လည်းကောင်း အဆင့်မြှင့်တင်ခဲ့ပြီး ၂၀၁၁ ခုနှစ် ဇွန်လ ၁၃ ရက်တွင် ရွှေဘိုတက္ကသိုလ် ဖြစ်လာခဲ့သည်။

## သင်တန်းများ
ရွှေဘိုတက္ကသိုလ်တွင် ဝိဇ္ဇာဘွဲ့ (BA)၊ သိပ္ပံဘွဲ့ (BSc) သင်တန်းများကို လေးနှစ်ကာလနှင့်၊ ဂုဏ်ထူးတန်းဘွဲ့များအတွက် ငါးနှစ်ကာလဖြင့် သင်တန်းများ ပို့ချပေးသည်။

## ကိုးကား 
## ပြင်ပလင့်ခ်များ
တောင်ကုတ်တက္ကသိုလ်

**တောင်ကုတ်တက္ကသိုလ်** (Taunggoke University) သည် မြန်မာနိုင်ငံ၊ ရခိုင်ပြည်နယ်၊ တောင်ကုတ်မြို့၊ ရန်ကုန်-ကျောက်ဖြူကားလမ်းမကြီအနီး မြေဧက ၂၁၂ ဒသမ ၂၀ ဧကပေါ်တွင် တည်ရှိသည်။

## သမိုင်းကြောင်း 
၂၀၁၂ ခုနှစ် ဖေဖော်ဝါရီလ ၂၃ ရက်နေ့တွင် တောင်ကုတ်ကောလိပ်အနေဖြင့် စတင်ဖွင့်လှစ်ခဲ့သည်။ ၂၀၁၆ ခုနှစ် အောက်တိုဘာလ ၁၁ ရက်နေ့တွင် တောင်ကုတ်ဒီဂရီကောလိပ်အဖြစ်သို့ တိုးမြှင့်ခဲ့သည်။

၂၀၂၀ ခုနှစ် စက်တင်ဘာလ ၁ ရက်နေ့တွင် တောင်ကုတ်ဒီဂရီကောလိပ်မှ တောင်ကုတ်တက္ကသိုလ်အဖြစ်သို့ တိုးမြှင့်ခဲ့သည်။

## ကိုးကား
အမျိုးသားစီမံခန့်ခွဲမှုပညာဒီဂရီကောလိပ်

**အမျိုးသားစီမံခန့်ခွဲမှုပညာဒီဂရီကောလိပ်** () သည် မြန်မာနိုင်ငံ၊ ရန်ကုန်တိုင်းဒေသကြီး၊ ဗိုလ်တထောင်မြို့နယ်တွင် တည်ရှိသော ကောလိပ်တစ်ခု ဖြစ်သည်။ အကျယ်အဝန်းမှာ ၃.၀၇၈ ဧက ဖြစ်သည်။

## သမိုင်းကြောင်း 
အမျိုးသားစီမံခန့်ခွဲမှုပညာဒီဂရီကောလိပ်မတိုင်မီ ၁၉၄၈ ခုနှစ်တွင် သက်ကြီးတက္ကသိုလ် အဖြစ်လည်းကောင်း၊ ၁၉၆၄ ခုနှစ်တွင် လုပ်သားများကောလိပ်အဖြစ် လည်းကောင်း၊ ၁၉၇၆ ခုနှစ်တွင် ဒေသကောလိပ်အဖြစ် လည်းကောင်း၊ ၁၉၈၄ ခုနှစ်တွင် ရန်ကုန်တက္ကသိုလ် (ဗိုလ်တထောင်နယ်မြေ) အဖြစ်လည်းကောင်း၊ ၂၀၀၄ ခုနှစ်တွင် အမျိုးသားစီမံခန့်ခွဲမှုပညာကောလိပ် (NMC) အဖြစ် လည်းကောင်း၊ ၂၀၁၆ ခုနှစ်တွင် အမျိုးသားစီမံခန့်ခွဲမှုပညာဒီဂရီကောလိပ် (NMDC) အဖြစ် လည်းကောင်း ဖွင့်လှစ်ခဲ့သည်။

## ဖွဲ့စည်းပုံ 
အမျိုးသားစီမံခန့်ခွဲမှုပညာဒီဂရီကောလိပ်တွင် အဓိကအားဖြင့် သင်ကြားရေးဌာနများ နှင့် စီမံခန့်ခွဲရေးဌာနများပါဝင်သည်။
### သင်ကြားရေးဌာနများ 
# စီးပွားရေးလုပ်ငန်းနှင့်စီးပွားရေးပညာဌာန
# သတင်းအတတ်ပညာဌာန
# ခရီးသွားလုပ်ငန်းပညာဌာန
# အင်္ဂလိပ်စာဌာန
# မြန်မာစာဌာန
# သင်္ချာဌာန
# ကွန်ပျူတာသိပ္ပံပညာဌာန

### စီမံခန့်ခွဲရေးဌာနများ 
# စီမံဌာန
# ဘဏ္ဍာဌာန
# သင်တန်းရေးရာဌာန
# စာကြည့်တိုက်ဌာန
# အင်ဂျင်နီယာဌာန
# ကွန်ပျူတာဌာန
# အားကစားဌာန

## ကိုးကား
ရေမြင်းပု

Zoo in ပေါ်တူဂီ ]]

**ရေမြင်းပု** (Pygmy Hippopotamus)၏ သိပ္ပံအမည်မှာ *ချိုရော့ဆစ် လိုက်ဘေးရီးယန်းဆစ်* ဖြစ်သည်။ အာဖရိကတိုက်၏အနောက်ပိုင်းရှိ သစ်တောများနှင့် စိမ့်တောများတွင် အများဆုံး တွေ့ရသည်။ လိုက်ဘေးရီးယားနိုင်ငံတွင် အများဆုံးတွေ့ရပြီး ဆီရာလီယွန်နိုင်ငံ၊ ဂီနီနိုင်ငံနှင့် အိုင်ဗရီကို့စ်နိုင်ငံတို့တွင်လည်း တွေ့ရသည်။

အရပ်အမြင့်မှာ ၃ပေခန့် ဖြစ်သည်။ ကိုယ်အလေးချိန်မှာ ပေါင်၄၀ဝခန့် ဖြစ်သည်။ ရေမြင်းပုများသည် နေ့အချိန်တွင် အိပ်စက်နားနေကြပြီး ညအချိန်တွင် လှည့်လည်ကျက်စားသည်။ အစားအစာ မှာ မြက်၊ သစ်ဥနှင့် အသီးအရွက်များ ဖြစ်သည်။ ရေမြင်းများလောက် ရေစိမ်ရန် ကြိုက်နှစ်သက်ခြင်း မရှိပေ။ အ မများသည် ၁၈၆-၂၇၀ ရက် ဇီးလွယ်ပြီး တစ်ကြိမ်လျှင် သားငယ်တစ်ကောင် မွေးသည်။ သက်တမ်းမှာ ၃၅နှစ် ခန့် ဖြစ်သည်။

ရေမြင်းပုများမှာ သဘာဝတောထဲတွင် ကောင်ရေအနည်းငယ်သာ ကျန်ရှိသဖြင့် တန်ဖိုးကြီးသော တိရစ္ဆာန်များ ဖြစ်သည်။

## ကိုးကား
ကဏ္ဍ:ခွာစုံပါသော တိရစ္ဆာန်များ
ကဏ္ဍ:လိုက်ဘေးရီးယားနိုင်ငံတွင် တွေ့ရှိရသော နို့တိုက်သတ္တဝါများ
ကဏ္ဍ:ဆီရာလီယွန်နိုင်ငံတွင် တွေ့ရှိရသော နို့တိုက်သတ္တဝါများ
ကဏ္ဍ:ဂီနီနိုင်ငံတွင် တွေ့ရှိရသော နို့တိုက်သတ္တဝါများ
ကဏ္ဍ:အိုင်ဗရီကို့စ်နိုင်ငံတွင် တွေ့ရှိရသော နို့တိုက်သတ္တဝါများ
စီကာသမင်

**စီကာသမင်**များကို ဂျပန်၊ ဗီယက်နမ်၊ ထိုင်ဝမ်၊ ကိုရီးယား၊ ရုရှား၊  တရုတ်ပြည်မြောက်ပိုင်းနှင့် အရှေ့တောင်ပိုင်းတို့တွင် တွေ့ရသည်။ ပခုံးအမြင့်မှာ ၂၆ မှ ၄၃ လက်မ ဖြစ်ပြီး ကိုယ်အလေးချိန်မှာ ပေါင် ၁၀ဝ ခန့် ဖြစ်သည်။ အသက် ၁၈လ တွင် အရွယ်ရောက်ပြီး စက်တင်ဘာလနှင့် အောက်တိုဘာလတို့တွင် မိတ်လိုက်သည်။ အမများတွင် ဇီး လွယ်ချိန်မှာ ၂၂၂ မှ ၂၄၆ ရက် ဖြစ်ပြီး တစ်ကြိမ်လျှင် သားတစ်ကောင် ပေါက်သည်။ သက်တမ်းမှာ ၂၀နှစ်ခန့် ဖြစ်သည်။

## ကိုးကား
ကဏ္ဍ:အရှေ့တောင်အာရှတွင် တွေ့ရှိရသော နို့တိုက်သတ္တဝါများ
ကဏ္ဍ:သမင်မျိုးရင်းဝင်
ငန်းလည်နက်

**ငန်းလည်နက်** (*Cygnus melancoryphus*) သည် တောင်အမေရိကတိုက်တွင် တွေ့ရသည့် ရေငှက်များအနက် အရွယ်အစားအကြီးမားဆုံး ဖြစ်သည်။ သိပ္ပံအမည်မှာ ဆစ်ဂနက် မီလန်ကော်ရီဖက်စ် ဖြစ်သည်။ 

## ပျံ့နှံ့ကျက်စားပုံနှင့် ကျက်စားရာသဘာဝပတ်ဝန်းကျင် 
တောင်အမေရိကတိုက်တောင်ပိုင်းရှိ ရေချိုစိမ့်တောများ၊ ရေအိုင်များတွင် ကျက်စားသည်။ ချီလီနိုင်ငံနှင့် ဖောက်ကလန်ကျွန်းတို့တွင် တွေ့ရသည်။

## သွင်ပြင်လက္ခဏာ 
ငန်းလည်နက်များမှာ အဖြူရောင်ဖြစ်ပြီး လည်ပင်းနှင့် ဦးခေါင်းမှာ အနက်ရောင် ဖြစ်သည်။ နှုတ်သီးပေါ်ရှိ ဖုတုံး မှာ အနီရောင် ဖြစ်သည်။ အရွယ်ရောက် ငန်းလည်နက်များမှာ  ရှိပြီး အလေးချိန်  ရှိကြသည်။

## ကိုးကား
ကဏ္ဍ:ငန်းငှက်များ
ကဏ္ဍ:ချီလီနိုင်ငံတွင် တွေ့ရှိရသော ငှက်များ
မောက်တင်ကြိုးကြာ

မောက်တင်ကြိုးကြာသည် အောက်ပါတို့ကို ရည်ညွှန်းနိုင်သည်-

*မောက်တင်ကြိုးကြာနက်
*မောက်တင်ကြိုးကြာနီ
*မောက်တင်ကြိုးကြာမွဲ
စွန်ခေါင်းဖြူ

**စွန်ခေါင်းဖြူ** (ဝါ) ***ဗြာဟ္မဏီ စွန်*** (Brahminy Kite) သည် အလယ်အလတ် အရွယ်အစားရှိသော  သားရဲငှက် ဖြစ်သည်။ ပါဏဗေဒ အမည်မှာ *ဟာလီယတ်စတာ အင်းဒတ်စ်* (Haliastur indus) ဖြစ်သည်။ အိန္ဒိယကျွန်းဆွယ်​၊ အရှေ့တောင်အာရှနှင့် ဩစတြေးလျဒေသတို့တွင် တွေ့ရသည်။ ပင်လယ်ကမ်းရိုးတန်းနှင့် ကုန်းတွင်းပိုင်းဒေသရှိ စိမ့်တောများတွင် အများဆုံးကျက်စားသည်။ ငါးအသေကောင်များနှင့် အခြားသားကောင်များကို စားသည်။ အရွယ်ရောက်သောစွန်ခေါင်းဖြူများတွင် နီညိုရောင်ကိုယ်ထည်ရှိပြီး ဦးခေါင်းနှင့်ရင်ပတ်တို့ ဖြူသည်။ ထို့အတွက်ကြောင့် အခြားသော ငှက်ရဲများဖြင့် ခွဲခြားနိုင်လေသည်။ 

စွန်ခေါင်းဖြူများသည် ရေအိုင်၊ မြစ် ချောင်းများနှင့် ရေကန်များအနီးအနားတွင် နေထိုင်ကျက်စားပြီး ဖား၊ ဂဏန်း နှင့် ပိုးမွှားများကို စားသောက်ကြသည်။ အသိုက်များကို လယ်ကွင်းများတွင် အထီးတည်း ပေါက်နေသော သစ်ပင်ထက်တွင် ပြုလုပ်လေ့ရှိပြီး ဇန်နဝါရီလမှ မတ်လအတွင်း ဥအုကြသည်။ တစ်ကြိမ်လျှင် ဥ ၂-၃လုံး အုသည်။

## ကိုးကား
ကဏ္ဍ:ဩစတြေးလျတွင် တွေ့ရှိရသော ငှက်များ
ကဏ္ဍ:စွန်ရဲများ
ဝိန်းကောင်မြို့

**ဝိန်းကောင်မြို့** သည် မြန်မာနိုင်ငံ၊ ရှမ်းပြည်နယ်၊ ဝ ကိုယ်ပိုင်အုပ်ချုပ်ခွင့်ရတိုင်း၊ မက်မန်းခရိုင်၊ ပန်ဆန်းမြို့နယ် ရှိ မြို့တစ်မြို့ ဖြစ်သည်။

## ကိုးကား
နမ်ခမ်းဝူးမြို့

**နမ်ခမ်းဝူးမြို့** သည် မြန်မာနိုင်ငံ၊ ရှမ်းပြည်နယ်၊ ဝ ကိုယ်ပိုင်အုပ်ချုပ်ခွင့်ရတိုင်း၊ ဝိန်းကောင်-ဝအထူးဒေသ ၂ ရှိ မြို့တစ်မြို့ ဖြစ်သည်။

## ကိုးကား
ကြောင်ခြေမည်း

**ကြောင်ခြေမည်း**၏ သိပ္ပံအမည်မှာ *ဖီးလစ် နီဂရိုက်ပ်* ဖြစ်သည်။ အာဖရိကတိုက် တွင် တွေ့ရသည့် ကြောင်ရိုင်းများအနက် အရွယ်အစားအငယ် ဆုံး ဖြစ်သည်။ အာဖရိကတိုက်အနောက်တောင်ပိုင်းရှိ ခြောက်သွေ့ရပ်ဝန်းတွင် သာ တွေ့ရသည်။

ကြောင်ခြေမည်း၏ဦးခေါင်းနှင့် ကိုယ်အရှည်မှာ ၁၄လက်မမှ ၁၆လက်မအထိ ဖြစ်ပြီး အမြီးအရှည်မှာ ၆လက်မ မှ ၇လက်မအထိ ဖြစ်သည်။ အရောင်အသွေးမှာ အညိုဖျော့ရောင်ဖြစ်ပြီး ဝမ်းဗိုက်၊ ရင်ဘတ်နှင့် ခြေလက်အတွင်းပိုင်းများသည် အဖြူရောင် ဖြစ်သည်။ ခြေဖဝါးမှာ အမည်းရောင် ဖြစ်သည်။ ကိုယ်လုံးပေါ်တွင် အမည်းရောင် အစက်အပြောက်များရှိပြီး လည်ပင်းနှင့်ပခုံးတို့တွင် အမည်းစင်းများ ရှိသည်။ အရွယ်အစားမှလွဲကာ ဆာဗယ်ကြောင်နှင့် ခပ်ဆင်ဆင်တူသည်။

ကြောင်ခြေမည်းများကို ဘာချဲဆိုသူ သိပ္ပံပညာရှင်သည် ခရစ် ၁၈၂၄ခုနှစ်တွင် စတင်တွေ့ရှိဖော်ပြခဲ့ခြင်း ဖြစ် သည်။ အာဖရိကတိုက်တွင် ကာလာဟာရီသဲကန္တာရ၊ ဘော့ဆွာနာနိုင်ငံ၏ တစိတ်တဒေသနှင့် တောင်အာဖရိကနိုင်ငံ၏ အောရိန်းဖရီးစတိတ် တစိတ်တဒေသတို့တွင် တွေ့ရသည်။ သဲကန္တာရအတွင်း သဲကျင်းများတွင် နေ့အခါပုန်းအောင်းနေပြီး ညအခါတွင် ကျက်စားသွားလာကြသည်။ တစ်ကြိမ်လျှင် သား ၂ကောင်မှ ၃ကောင်အထိ မွေးသည်။

## ကိုးကား
ကဏ္ဍ:ကြောင်မျိုးရင်းဝင် တိရစ္ဆာန်များ
ကဏ္ဍ:တောင်အာဖရိကနိုင်ငံတွင် တွေ့ရသော နို့တိုက်သတ္တဝါများ
ကဏ္ဍ:ဘော့ဆွာနာနိုင်ငံတွင် တွေ့ရသော နို့တိုက်သတ္တဝါများ
တက္ကသီလာ

**တက္ကသီလာ**သည် ယခု ပါကစ္စတန်နိုင်ငံ အနောက်မြောက်ပိုင်းတွင် တည်ရှိသော ရှေးဟောင်းမြို့တော်တစ်မြို့ ဖြစ်သည်။ ၎င်းသည် အရေးပါသော ရှေးဟောင်းသုတေသနနယ်မြေ ဖြစ်ပြီး ယူနက်စကိုက ၁၉၈၀ ခုနှစ်တွင် ကမ္ဘာ့အမွေအနှစ်နေရာ အဖြစ် ကြေညာခဲ့သည်။  တက္ကသီလာမှ အပျက်အစီးများသည် ပါကစ္စတန်နိုင်ငံ ပန်ဂျပ်ပြည်နယ် ရာဝါပင်ဒီ၏ အနောက်မြောက်ဘက် ၂၂ မိုင် (၃၅ မိုင်) ခန့်အကွာ ယနေ့ တက္ကသီလာမြို့ အနီးတွင် တည်ရှိသည်။

တက္ကသီလာသည် အိန္ဒိယတိုက်နှင့် အလယ်အာရှတို့ ၏ လမ်းဆုံ နေရာတွင် တည်ရှိသည်။ မြို့တော် အဖြစ်တည်ရှိခဲ့သည်မှာ ဘီစီ ၁၀၀၀ ခန့်မှ စတင်သည်။ တက္ကသီလာရှိ အချို့သော အပျက်အစီးများသည် ဘီစီ ၆ရာစု အာချေမနစ် အင်ပိုင်ယာ တည်ရှိသည့် အချိန်ကို ဖော်ပြနေပြီး ဆက်တိုက်ဆိုသလိုပင် မာရူယန်၊ အင်ဒို-ဂရိ၊ အင်ဒို-ဆင်သီယန် နှင့် ကူရှန်ခေတ်များကို ဖော်ပြနေသည်။ မဟာဗျူဟာမြောက်သော နေရာတွင် တည်ရှိသဖြင့် ရာစုနှစ်များစွာ အတွင်း တက္ကသီလာသည် တစ်လက်မှ တစ်လက်သို့ ပြောင်းလဲခဲ့ပြီး အင်ပိုင်ယာ မြောက်မြားစွာက ထိန်းချုပ်ရန် အပြင်းအထန် ကြိုးစားခဲ့ကြသည်။ ရှေးခေတ် ထိုဒေသများကို ဆက်သွယ်သော မဟာကုန်သွယ်ရေးလမ်းကြောင်းကြီး အရေးမပါတောသည့် အခါတွင် မြို့တော်သည် အရေးမပါသော အဖြစ်သို့ ရောက်ရှိသွားပြီး ခြေသလုံးအိမ်တိုင် ဟူနပ်စ်လူမျိုးတို့၏ ဖျက်ဆီးမှုကို ခံခဲ့ရသည်။ ရှေးဟောင်းသုတေသန ပညာရှင် အလက်ဇန္ဒား ကာနင်ဟမ်မှ တက္ကသီလာ၏ အပျက်အစီးများကို ၁၉ ရာစု အလယ်ပိုင်းတွင် ပြန်လည် ရှာဖွေ တွေ့ရှိခဲ့သည်။

တက္ကသီလာသည် ပညာသင်ကြားရာ ဗဟိုဌာန တစ်နေရာ ဖြစ်ခဲ့ပြီး အချို့သည် ကမ္ဘာ့အစောဆုံး တက္ကသိုလ် အဖြစ် သတ်မှတ်ကြသည်။  အချို့ကမူ ယနေ့ခေတ် တက္ကသိုလ်များ နှင့် နှိုင်းယှဉ်၍ တက္ကသီလာကို တက္ကသိုလ် အဖြစ် မသတ်မှတ်ကြပေ။ အိန္ဒိယ အရှေ့ပိုင်းတွင် နောက်မှ ပေါ်ပေါက်လာသော နာလန္ဒတက္ကသိုလ်နှင့် နှိုင်းယှဉ်၍ ကြည့်ပါက တက္ကသီလာတွင် တွင် နေထိုင်ကြသော ဆရာများမှာ ကောလိပ်၏ အဖွဲ့ဝင်များ မဟုတ်ကြခြင်း နှင့် စာသင်ကြားရန် သီးသန့်တည်ဆောက်ထားသော  စာသင်ခန်းမ နှင့် လူနေထိုင်ရာ အဆောင်များ မရှိခြင်း တို့ကြောင့် ဖြစ်သည်။  

၂၀၀၆ ခုနှစ်တွင် ဂါးဒီးယန်း သတင်းစာသည် တက္ကသီလာကို ပါကစ္စတန်နိုင်ငံ၏ ကမ္ဘာလှည့်ခရီးသွားများ သွားရောက်လည်ပတ်နေရာများတွင် ပထမ အဖြစ် သတ်မှတ် ဖော်ပြခဲ့သည်။ . ၂၀၁၀ ပြည့်နှစ် ကမ္ဘာ့အမွေအနှစ် ရန်ပုံငွေ အဖွဲ့၏ အစီရင်ခံစာ အရ တစ်ကမ္ဘာလုံးရှိ ပြန်လည်အဖတ်ဆည်မရနိုင်အောင် ပျက်စီးဆုံးရှုံးလုဆဲ ဖြစ်သော နေရာ ၁၂ နေရာတွင် တစ်နေရာ အဖြစ် ထည့်သွင်း သတ်မှတ်ခဲ့ပြီး လုံလောက်သော စီမံခန့်ခွဲမှု မရှိခြင်း၊ ဖွံ့ဖြိုးတိုးတက်မှု၏ ဖိအားကို ခံရခြင်း၊ လုယက်ခံရခြင်း၊ စစ် နှင့် ပဋိပက္ခများအား အဓိက ခြိမ်းခြောက်မှု အဖြစ် ဖော်ပြခဲ့သည်။

## ကိုးကား
အင်းမမြို့

**အင်းမမြို့** သည် မြန်မာနိုင်ငံ၊ ပဲခူးတိုင်းဒေသကြီးအနောက်ခြမ်း၊ ပြည်ခရိုင်၊ သဲကုန်းမြို့နယ်ရှိ မြို့တစ်မြို့ ဖြစ်သည်။ ယခင်က သဲကုန်းမြို့နယ်ရှိ အင်းမအရှေ့ပိုင်းရွာ ဖြစ်ပြီး ၂၀၁၆ ခုနှစ် ဖေဖော်ဝါရီတွင် မြို့အဖြစ် တိုးမြှင့်ခဲ့သည်။ချည်ထည်၊ ရက်ကန်းစဉ် များလည်းရှိသည်။

## ကိုးကား
ရေနီမြို့

**ရေနီမြို့** သည် မြန်မာနိုင်ငံ၊ ပဲခူးတိုင်းဒေသကြီးအရှေ့ခြမ်း၊ တောင်ငူခရိုင်၊ ရေတာရှည်မြို့နယ်ရှိ မြို့တစ်မြို့ ဖြစ်သည်။ ယခင်က ရေတာရှည်မြို့နယ်ရှိ ရွာတစ်ရွာ ဖြစ်ပြီး ၂၀၁၆ ခုနှစ် မတ်လ ၂၄ ရက်နေ့တွင် ပြည်ထဲရေးဝန်ကြီးဌာန၏ အမိန့်ကြော်ငြာစာအမှတ် ၉၆၁/၂၀၁၆ ဖြင့် ရေနီကျေးရွာအုပ်စုအား ရပ်ကွက် ၄ ခုပါသော ရေနီမြို့အဖြစ် ပြင်ဆင်သတ်မှတ်ခဲ့သည်။

## ကိုးကား
မြို့လှမြို့၊ တောင်ငူခရိုင်

**မြို့လှမြို့** သည် မြန်မာနိုင်ငံ၊ ပဲခူးတိုင်းဒေသကြီးအရှေ့ခြမ်း၊ တောင်ငူခရိုင်၊ ရေတာရှည်မြို့နယ်ရှိ မြို့တစ်မြို့ ဖြစ်သည်။ ရန်ကုန်မန္တလေးကားလမ်းမပေါ်တွင် တည်ရှိသည်။ ယခင်က ရေတာရှည်မြို့နယ်ရှိ ရွာတစ်ရွာဖြစ်ပြီး ၂၀၁၆ ခုနှစ် မတ်လ ၂၄ ရက်နေ့တွင် ပြည်ထဲရေးဝန်ကြီးဌာန၏ အမိန့်ကြော်ငြာစာအမှတ် ၉၆၁/၂၀၁၆ ဖြင့် ကျေးရွာ ၁၁ ရွာပါဝင်သော မြို့လှကျေးရွာအုပ်စုနှင့် ကျေးရွာ ၆ ရွာပါဝင်သော ငွေတောင်ကျေးရွာအုပ်စုတို့အား ရပ်ကွက် ၅ ခုပါသော မြို့လှမြို့အဖြစ် ပြင်ဆင်သတ်မှတ်ခဲ့သည်။

## ကိုးကား
ဝင်းသိန်း

**ဦးဝင်းသိန်း** သည် အင်ဂျင်နီယာတစ်ဦး ဖြစ်ပြီး ပဲခူးတိုင်းဒေသကြီး ဝန်ကြီးချုပ်အဖြစ် ၂၀၁၆ ခုနှစ်မှ ၂၀၂၁ခုနှစ်အထိ တာဝန်ထမ်းဆောင်ခဲ့သူ ဖြစ်သည်။

## အစောပိုင်းဘဝနှင့် ပညာရေး 
ဦးဝင်းသိန်းသည် စက်မှုအင်ဂျင်နီယာဘွဲ့နှင့် AGTI ဒီပလိုမာများ ရရှိခဲ့သည်။ ရေတာရှည်မြို့နယ်အတွက် နိုင်ငံရေးသမားအဖြစ် မလုပ်မီက လယ်သမားအဖြစ် အသက်မွေးခဲ့သည်။

## ကိုးကား 
ကဏ္ဍ:မြန်မာနိုင်ငံ၏ ပြည်နယ်နှင့် တိုင်းဒေသကြီး ဝန်ကြီးချုပ်များ
နတ်သမီးရေတွင်းကျွန်း

**နတ်သမီးရေတွင်းကျွန်း** (Drakes Island) သည် တနင်္သာရီတိုင်းဒေသကြီး၊ မြိတ်ကျွန်းစုများအတွင်း၊ ကပ္ပလီပင်လယ်ပြင်ဝယ် မြောက်လတ္တီကျု ၁၂°၀၃'၅၅.၈၄၉" နှင့် အရှေ့လောင်ဂျီကျု ၈၉°၀၀'၅၁.၉၁၀" တွင် ရှိသည့် ကျွန်း တစ်ကျွန်း ဖြစ်ပြီး၊ ဝေဟင်မှ ရှုမျှော်ပါက နတ်သမီးတပါး ကနေဟန် ရှိသည်။ ကျွန်း တခုလုံး၏ မြေအကျယ်အဝန်းမှာ ဧက ၅၀၀ ခန့်ရှိကာ၊ အရှေ့အနောက် အရှည် ၃.၂၁ ကီလိုမီတာ၊ တောင်မြောက်အကျယ် ၂ ကီလိုမီတာ ရှိသည်။ ယနေ့ထိတိုင် ခုတ်လှဲခြင်း မခံရသေးသော မူလသစ်ပင်ကြီးများစွာ ပေါက်ရောက်နေကာ၊ ကမ်းခြေတွင် နူးညံ့သန့်ရှင်းသည့် သဲသောင်ကို ပိုင်ဆိုင်ထားပြီး၊ ကျောက်ဆောင်များမှာ ထည်ဝါသည်။ 

## နတ်သမီးရေတွင်းကျွန်း၌ အလေ့ကျကျက်စား ဇီဝမျိုးစုံမျိုးကွဲများ 
### ငှက်မျိုး 
# ဂေါယဉ် (Plain Pouched Hornbill)
# သစ်တောက်ငှက် (Common Flameback)
# ချိုးစိမ်းငှက် (Emerald Dove)
# အောက်ချင်းငှက် (Oriental Pied Hornbill)
# ငူငှက် (Thick-Billed Green Pigeon)
# ဝတ်ရည်စုပ်ငှက်ငယ် (Asian Fairy-Bluebird, Sunbird)
# ပန်းပွင့်စားငှက်ငယ် (Flowerpecker)
# စွန်ခေါင်းဖြူ (Brahniny Kite)
# ဝန်ပိုငှက် (White-Bellied Sea-eagle)
# လင်းယုန်ငှက် (Cested Serpent Eagle)
# မြစ်တွေးငှက် (Tern)
# ဘွတ်ငှက်တမျိုး (Stripe-Throated Bulbul)
# တောသားသပိတ်လွယ်ငှက် (White-Rumped Shama)
# မိန်ဇိမ်ငှက် (Beach Thick-Knee)
# ဗျိုင်းငှက်ကြီးမျိုး (Great-billed heron)

### မြန်မာအမည် မသိရသေးသည့် ငှက်များ 
* Pacificreef egret
* Great-Billed Heron
* Little Heron
* Oriental Magpie Robin

## ကိုးကား
ရဲမြင့် (ဝန်ကြီးချုပ်)

**ဦးရဲမြင့်** သည် ၂၀၁၁ ခုနှစ်မှ ၂၀၁၆ ခုနှစ်အထိ မန္တလေးတိုင်းဒေသကြီး ဝန်ကြီးချုပ်အဖြစ် တာဝန်ယူခဲ့သူ ဖြစ်သည်။ ယခင်က တပ်မတော် (ကြည်း)တွင် ဒုတိယ ဗိုလ်ချုပ်ကြီး ရာထူးနှင့်၊ စစ်ဘက်ရေးရာ လုံခြုံရေးအရာရှိချုပ် အဖြစ် ဆောင်ရွက်ခဲ့သည်။

၂၀၁၀ အထွေထွေ ရွေးကောက်ပွဲတွင် မန္တလေးတိုင်းဒေသကြီး လွှတ်တော်အတွက် ပြင်ဦးလွင်မြို့နယ် မဲဆန္ဒနယ်အမှတ် ၂ ကိုယ်စားပြု၍ ပြည်ထောင်စုကြံ့ခိုင်ရေးနှင့် ဖွံ့ဖြိုးရေးပါတီမှ ဝင်ရောက်ယှဉ်ပြိုင်ပြီး အနိုင်ရရှိခဲ့သည်။

## အကြမ်းဖက်တိုက်ခိုက်ခံရမှုနှင့် မီးလောင်မှုများ 
၂၀၁၄ ခုနှစ် ဇန်နဝါရီလတွင် ဝန်ကြီးချုပ် ဦးရဲမြင့်နှင့် အခြားဝန်ကြီးနှစ်ဦးပါဝင်သော ယာဉ်တန်းသည် မိုးကုတ်မြို့မှ မန္တလေးမြို့သို့ ပြန်လာစဉ် နောင်ချိုမြို့နယ်၊ ပြင်ဦးလွင်-မိုးကုတ်လမ်းပေါ်တွင် လက်ဆွဲမိုင်းဖြင့် တိုက်ခိုက်ခံခဲ့ရသည်။ ၂၀၁၄ ခုနှစ် ဧပြီလ ၁၉ ရက်နေ့တွင် ဦးရဲမြင့်၏ မန္တလေးနေအိမ်တွင် လေအေးပေးစက်၏ မီးထိန်းစက် အပူလွန်ရာမှ နေအိမ်မီးလောင်ခံခဲ့ရသည်။ ၂၀၁၄ ခုနှစ် ဧပြီလ ၂၂ ရက်နေ့တွင် ဦးရဲမြင့်အား ပုဒ်မ ၂၈၅၊ မီးပေါ့ဆမှုဖြင့် အရေးယူခဲ့သည်။

## ကိုးကား 
ကဏ္ဍ:မြန်မာနိုင်ငံ၏ ပြည်နယ်နှင့် တိုင်းဒေသကြီး ဝန်ကြီးချုပ်များ

ကဏ္ဍ:မန္တလေးတိုင်းဒေသကြီး ဝန်ကြီးချုပ်များ
ရဲမြင့် (ပန်းချီဆရာ)

**ဦးရဲမြင့်** (၁၉၅၃ မွေးဖွား) သည် မြန်မာ ပန်းချီဆရာတစ်ဦး ဖြစ်သည်။ အမ်ပီပီရဲမြင့် အမည်ဖြင့် ပန်းချီရေးဆွဲသည်။ ၁၉၅၃ ခုနှစ်တွင် မြင်းခြံမြို့၌ မွေးဖွားခဲ့ပြီး မန္တလေးမြို့ အနုပညာကျောင်းတွင် တက်ရောက် သင်ကြားခဲ့သည်။ 

## ကိုးကား 
## ဆက်လက်ဖတ်ရှုရန်
*
သိန်းအောင်

**ဦးသိန်းအောင်** သည် ဧရာဝတီတိုင်းဒေသကြီး ဝန်ကြီးချုပ်အဖြစ် ၂၀၁၁ ခုနှစ်မှ ၂၀၁၆ ခုနှစ်အထိ တာဝန်ထမ်းဆောင်ခဲ့သူ ဖြစ်သည်။ သူသည် တပ်မတော် (ကြည်း)တွင် ဗိုလ်မှူးချုပ်ရာထူးဖြင့် တာဝန်ထမ်းဆောင်ခဲ့ကာ နိုင်ငံတော် အေးချမ်းသာယာရေးနှင့် ဖွံ့ဖြိုးရေးကောင်စီတွင်လည်း ပါဝင်ခဲ့သည်။ ပတ်ဝန်းကျင်ထိန်းသိမ်းရေးနှင့် သစ်တောရေးရာ ဝန်ကြီးအဖြစ်လည်း တာဝန်ယူခဲ့သည်။

၂၀၁၀ ခုနှစ် အထွေထွေ ရွေးကောက်ပွဲတွင် ပြည်ထောင်စုကြံ့ခိုင်ရေးနှင့် ဖွံ့ဖြိုးရေးပါတီဝင်အနေဖြင့် ဧရာဝတီတိုင်းဒေသကြီး လွှတ်တော်အတွက် အင်္ဂပူမြို့နယ် မဲဆန္ဒနယ် အမှတ် ၁ တွင် ယှဉ်ပြိုင်သူမရှိဘဲ အနိုင်ရရှိခဲ့သည်။

## ကိုးကား 
ကဏ္ဍ:မြန်မာနိုင်ငံ၏ ပြည်နယ်နှင့် တိုင်းဒေသကြီး ဝန်ကြီးချုပ်များ
သာအေး

**ဦးသာအေး** (၁၈ မတ် ၁၉၅၂ မွေးဖွား)  သည် နိုင်ငံတော် အေးချမ်းသာယာရေးနှင့် ဖွံ့ဖြိုးရေးကောင်စီဝင်ဟောင်း ဖြစ်ပြီး၊ စစ်ကိုင်းတိုင်းဒေသကြီး ဝန်ကြီးချုပ်အဖြစ် ၂၀၁၁ ခုနှစ်မှ ၂၀၁၆ ခုနှစ်အထိ တာဝန်ယူခဲ့သူ ဖြစ်သည်။ သူသည် တပ်မတော် အရာရှိဟောင်းတစ်ဦးဖြစ်ပြီး  အမှတ် (၁) စစ်ဆင်ရေး အထူးအဖွဲ့မှူးအဖြစ် ၂၀၁၀ ခုနှစ် ဩဂုတ် ၂၇ ရက်နေ့အထိ တာဝန်ထမ်းဆောင်ခဲ့သည်။

## စစ်မှုထမ်းဘဝ 
ဦးသာအေး သည် စစ်တက္ကသိုလ် အပတ်စဉ် (၁၆) ဆင်း ဖြစ်သည်။ပြည်ထောင်စုရွေးကောက်ပွဲကော်မရှင် ဥက္ကဋ္ဌ ၂ ကြိမ် တာဝန်ယူခဲ့သူ ဦးသိန်းစိုး၊နိုင်ငံခြားရေးဝန်ကြီး ဦးဝဏ္ဏမောင်လွင် တို့ နှင့် အပတ်စဉ် တူသည်။

## နိုင်ငံရေးဘဝဖြတ်သန်းမှု 
၂၀၁၀ အထွေထွေ ရွေးကောက်ပွဲတွင် ပြည်ထောင်စုကြံ့ခိုင်ရေးနှင့် ဖွံ့ဖြိုးရေးပါတီကိုယ်စားပြု၍ စစ်ကိုင်းတိုင်းဒေသကြီး လွှတ်တော်ကိုယ်စားလှယ်နေရာအတွက် ဘုတလင်မြို့နယ် မဲဆန္ဒနယ် အမှတ် ၂ မှ ဝင်ရောက်ယှဉ်ပြိုင်ခဲ့ပြီး အခြားယှဉ်ပြိုင်သူမရှိ အနိုင်ရရှိခဲ့သည်။  

## ပုဂ္ဂိုလ်ရေးဘဝ 
ဦးသာအေးသည် ၁၉၅၂ ခုနှစ် မတ်လ ၁၈ ရက်နေ့တွင် မွေးဖွားခဲ့ပြီး ဒေါ်ဝေဝေခိုင်နှင့် လက်ထပ်ခဲ့သည်။ပြည်ထောင်စုတရားသူကြီးချုပ် ဦးသာဌေး ၏ အကို ဖြစ်သည်။

## ကိုးကား
ကဏ္ဍ:မြန်မာနိုင်ငံ၏ ပြည်နယ်နှင့် တိုင်းဒေသကြီး ဝန်ကြီးချုပ်များ
သစ်သစ်မြင့်

**ဒေါ်သစ်သစ်မြင့်**သည် မြန်မာ အမျိုးသမီး နိုင်ငံရေးသမားတစ်ဦး ဖြစ်ပြီး ၂၀၁၅ ခုနှစ် အထွေထွေရွေးကောက်ပွဲတွင် ရန်ကုန်တိုင်းဒေသကြီး လွှတ်တော် ကိုယ်စားလှယ်အဖြစ် ရွေးချယ်ခံရသူ ဖြစ်သည်။ 

## နိုင်ငံရေး 
ဒေါ်သစ်သစ်မြင့်သည် ၂၀၁၅ခုနှစ် ရွေးကောက်ပွဲတွင် ရန်ကုန်တိုင်းဒေသကြီး၊ တောင်ဥက္ကလာပမြို့နယ်၊ တိုင်းဒေသကြီးလွှတ်တော် မဲဆန္ဒနယ် ၁ တွင် အမျိုးသားဒီမိုကရေစီအဖွဲ့ချုပ် ကိုယ်စားပြု၍ ဝင်ရောက်ယှဉ်ပြိုင်ခဲ့ရာ ခိုင်လုံမဲအရေအတွက် ၃၂၁၀၂ ( ၈၀.၂၇%) ရရှိခဲ့ကာ အရွေးချယ်ခံခဲ့ရသည်။ 

## မိသားစု 
ဒေါ်သစ်သစ်မြင့်၏ ဖခင်သည် ၁၉၉၀ ခုနှစ် ပါတီစုံ ဒီမိုကရေစီ အထွေထွေ ရွေးကောက်ပွဲတွင် တောင်ဥက္ကလာပမြို့နယ် မှ အနိုင်ရရှိခဲ့သော အမျိုးသားဒီမိုကရေစီအဖွဲ့ချုပ်မှ ပြည်သူ့လွှတ်တော်ကိုယ်စားလှယ် သခင်စိုးမြင့် ဖြစ်သည်။ သို့သော် သခင်စိုးမြင့်သည် နိုင်ငံတော် ငြိမ်ဝပ်ပိပြားမှု တည်ဆောက်ရေးအဖွဲ့အစိုးရ မှ ၁၉၉၀ ရွေးကောက်ပွဲတွင် အများစုအနိုင်ရသော အမျိုးသားဒီမိုကရေစီအဖွဲ့ချုပ်ကို အာဏာလွှဲပြောင်းခြင်း မရှိခဲ့သောကြောင့် မိမိမဲဆန္ဒနယ်တွင် တာဝန်ထမ်းဆောင်ခွင့် မရရှိခဲ့ပေ။

TTM-Result2015.jpg|ဒေါ်သစ်သစ်မြင့်၏ ၂၀၁၅ ရွေးကောက်ပွဲရလဒ်
သစ်သစ်မြင့်.jpg|ရန်ကုန်တိုင်းဒေသကြီးလွှတ်တော်တွင်တွေ့ရစဉ်

## ကိုးကား
ဆလိုင်းလျန်လွယ်

**ဆလိုင်းလျန်လွယ်** (, ၂၅ အောက်တိုဘာ ၁၉၅၄ မွေးဖွား) သည် ဥပဒေပညာရှင်အဖြစ်မှ နိုင်ငံရေးသမားဖြစ်လာသူ ဖြစ်ပြီး ချင်းပြည်နယ်၏ ဝန်ကြီးချုပ်အဖြစ် တာဝန်ထမ်းဆောင်ခဲ့သူ ဖြစ်သည်။ သူသည် ရန်ကုန်တက္ကသိုလ်မှ ဥပဒေဘွဲ့ရရှိခဲ့သည်။

သူသည် ရန်ကုန်တိုင်းဒေသကြီး၊ မန္တလေးတိုင်းဒေသကြီး၊ စစ်ကိုင်းတိုင်းဒေသကြီးနှင့် ချင်းပြည်နယ်တို့ရှိ အစိုးရရုံးများတွင် ဥပဒေပညာရှင်အဖြစ် တာဝန်ထမ်းဆောင်ခဲ့သည်။ အစိုးရဝန်ထမ်းအဖြစ် နောက်ဆုံးလုပ်ကိုင်ခဲ့သည်မှာ တမူးခရိုင် ဥပဒေအရာရှိ အဖြစ် လုပ်ကိုင်ခဲ့ခြင်း ဖြစ်သည်။

## နိုင်ငံရေး လုပ်ကိုင်ခြင်း 
၂၀၁၅ အထွေထွေ ရွေးကောက်ပွဲတွင် ချင်းပြည်နယ် လွှတ်တော် ကိုယ်စားလှယ်နေရာအတွက် ဖလမ်းမြို့နယ် မဲဆန္ဒနယ် အမှတ် ၂ မှ အမျိုးသားဒီမိုကရေစီအဖွဲ့ချုပ်၏ ပါတီဝင်အသစ်အနေဖြင့် ဝင်ရောက်ယှဉ်ပြိုင်ခဲ့ပြီး အနိုင်ရရှိခဲ့သည်။

## ပုဂ္ဂိုလ်ရေးရာ 
ဆလိုင်လျန်လွယ်သည် ချင်းလူမျိုးတစ်ဦး ဖြစ်ပြီး ခရစ်ယာန်ဘာသာဝင် ဖြစ်သည်။

## ကိုးကား 
ကဏ္ဍ:မြန်မာနိုင်ငံ၏ ပြည်နယ်နှင့် တိုင်းဒေသကြီး ဝန်ကြီးချုပ်များ

ကဏ္ဍ:ချင်းပြည်နယ် ဝန်ကြီးချုပ်များ
ကဏ္ဍ:ချင်းပြည်နယ်မှ လူပုဂ္ဂိုလ်များ
ကဏ္ဍ:၁၉၅၄ မွေးဖွားသူများ
စောမိုရှေး

**စောမိုရှေး **သည် ကရင်လူမျိုး စစ်ဖက်ဆိုင်ရာခေါင်းဆောင်တစ်ဦးဖြစ်ပြီး ကရင်ပြည်နယ်ရှိ လက်နက်ကိုင်အဖွဲ့အစည်းဖြစ်သော ဒီကေဘီအေ တပ်မဟာ ၅ ၏ စစ်ဦးစီးချုပ် ဖြစ်သည်။ ဒီကေဘီအေ တပ်မဟာ ၅ ၏ မူလ စစ်ဦးစီးချုပ်ဖြစ်သော ဗိုလ်နှုတ်ခမ်းမွှေး ခေါ် စောလားပွယ် လည်ချောင်းကင်ဆာဖြင့် ကွယ်လွန်ပြီးနောက် ဒီကေဘီအေ တပ်မဟာ ၅ ၏ အရေးပေါ် အစည်းအဝေးတွင် စစ်ဦးစီးချုပ်အဖြစ် ခန့်အပ်ခဲ့ခြင်း ဖြစ်သည်။ စောမိုရှေးသည် ယခင်က ဒီကေဘီအေ တပ်မဟာ ၅ တွင် ဒုတိယ စစ်ဦးစီးချုပ်အဖြစ် တာဝန်ယူခဲ့သူ ဖြစ်သည်။

## ကိုးကား 
ကဏ္ဍ:၂၀၂၁ ကွယ်လွန်သူများ
ဘုရားရပ်စောက်မင်စာ

သက္ကရာဇ်　၅၈၂　တွင် ပုဂံရှိ ရပ်စောက်ဂူဘုရားတွင် ရေးထိုးသော　မင်စာ　ဖြစ်သည်။ ရေးထိုးသည့် ခုနှစ်ကို မင်စာတွင် ပါသည်မှ လွဲ၍ အခြား ရေးထိုးသူ ကုသိုလ်ရှင် အကြောင်း မသိရချေ။ ပထမပိုဒ်၌ အလှူ ဖြစ်မြောက်ပုံကို ရေးထိုးထားကာ၊ ဒုတိယပိုဒ်၌ ထိန်းသိမ်း စောင့်ရှောက်သူတို့၌ ဘုန်းကျက်သရေ တိုးပွားစေမည့် အကြောင်း ရေးထိုးသည်။ တတိယပိုဒ်နှင့် စတုတ္ထပိုဒ်ဝယ် ဘုရားကျွန်ကို ရောင်းစားသူနှင့် ကောင်းမှုကို ဖျက်လိုဖျက်ဆီး လုပ်သူများကို အလွန် ပြင်းထန်သော ကျိန်စာ တိုက်ထားလေသည်။ နောက်ဆုံးပိုဒ်တွင် ကုသိုလ်ရှင်၏ ဆန္ဒ တောင်းဆုကို ရေးထိုးခြင်းဖြင့် နိဂုံးချုပ်ထား၏။

## အနက်ဖော် 
သက္ကရာဇ်　၅၈၂　ခု၊　နွယ်တာလဆန်း　၇　ရက်၊　တနင်္ဂနွေနေ့　ဂူပြီးသတည်း။　သရက်စဉ်အား　သုဝဏ္ဏပိစည်မြောင်းလည်း　တူး၏။　သုဖရစ်　တင်းကုပ်ဖက်၍လည်း　ဆင်ခြံဖွဲ့၏။

ဤကား　ဝါ၌　နင်တို့ကျွေးစေသတည်း။　ငါကား　ချောင်းတာလယ်တာ　မရှိကျင်ရကား　ဘုရားကျွန်လျှင်　ကျွေးစေသတည်း။　ငါဒါယကာမဲ့မူလည်း　ငါ့အစ်ကိုလည်းကောင်း၊　ငါ့နှမလည်းကောင်း၊　ငါ့တူလည်းကောင်း၊　ငါ့တူမလည်းကောင်း၊　ငါ့မြေးလည်းကောင်း၊　ငါ့သားလည်းကောင်း၊　ဤဘုရားကျွေးသောသူကား　ငါဒါယကာထက်လျှင်　အကျိုးအတိုင်းမသိ　ရစေသတည်း။

ဤဘုရားကျွန်ကို　ရောင်းစားသောသူကား　မြေကားအထက်　ရောင်းစားသောသူကား　အအောက်　ဖြစ်စေသတည်း။　နင်အမျိုးတကာကို　မစေစေချင်၍　ပြတ်သောကား　မဟုတ်စွံ။　ဘုရားကျွေးစေလိုရကား　အမျိုးတကာ　ငါပေးသတည်း။

ဤခွက်တစ်ပွဲသောကား　ကျောင်း၌နေသော　သခင်ဟူသမျှ　စားစေသတည်း။　စားစေရှင်၊　ရောင်းချစားစေသော　မဟုတ်စွံ။　ကျောင်းပရိက္ခရာ　ထားသတည်း။　ဤခွက်ကို　ဥပါယ်တလည်မူ၍　ရောင်းစံ့၊　မြေကားအထက်　ရောင်းစားသူအအောက်　ဖြစ်စေသတည်း။

ဤငါပြုသောဥယျာဉ်ကား　အဆွေအမျိုး　စိုးသတည်း။　စိုးရှင်၊　ရောင်းချစားစေသော　မဟုတ်စွံတည်း။　ဘုရားတရားကို　ကျွေးစေလိုရကား　နင်တို့တကာ　ငါနှင်းသတည်း။

ပိဋကတ်အဦး　သီလက္ခန္ဓဝါသီတကျမ်း၊　အဘိဓမ္မသင်္ဂဏီ　တကျမ်း၊　ဒသဇာတ်　တကျမ်း၊　ဓမ္မပဒ　တကျမ်း၊　ဝိနည်းတပုံလည်း　ပြုခဖူး၏။　သခင်တို့　လုံ့လမူ၍　တပ်သောပညာသည်　တပ်သဖွယ်ကဲ့သို့　ငါဒါယကာကို　တပ်လေသတည်း။ 

## ကိုးကား
ဂျင်ဂစ်ခန်ရုပ်တု အဆောက်အအုံ

ဂျင်ဂစ်ခန်ရုပ်တုအဆောက်အအုံသည် မွန်ဂိုးလီးယားနိုင်ငံ မြို့တော် အူလန်ဘာတာမြို့၏ အရှေ့ဘက် ၅၄ ကီလိုမီတာအကွာရှိ တုလ်လွန်မြစ်ကမ်းနားဘေးတွင် တည်ရှိသည်။ မြင်း၏ကျောကုန်းပေါ်တွင် ဂျင်ဂစ်ခန် ထိုင် နေသောပုံစံဖြင့် အရှည် မီတာ၄၀ ရှိ ရုပ်တု ထုလုပ်ထားခြင်း ဖြစ်သည်။ ဒဏ္ဍာရီသမိုင်းများအရ ဂျင်ဂစ်ခန်သည် ရွှေကျာပွတ်ကို ရှာဖွေတွေ့ရှိခဲ့သောနေရာဖြစ်သည်။

အဆိုပါရုပ်တုကို ဂျင်ဂစ်ခန်၏ မွေးရပ်ဇာတိရှိရာ အရှေ့အရပ်ဆီသို့ ညွှန်ပြသည့်အနေအထားဖြင့် တည်ဆောက် ထားပြီး ရုပ်တုအောက်ခြေတွင် ဂျင်ဂစ်ခန်မှ လစ်ဒန်ခန်အထိ ခေတ်ပေါင်း ၃၆ခေတ်ကို ကိုယ်စားပြုသည့် (၁၀)မီ တာအမြင့်ရှိ စာတိုင်ပေါင်း ၃၆တိုင်ဖြင့် (၂၀ဝ၈)ခုနှစ်တွင် ဖွဲ့စည်းတည်ဆောက်ခဲ့ပြီး (၂၀၁၀)ခုနှစ်တွင် ပြီးစီးခဲ့ သည်။

အဆိုပါရုပ်တု၏ မြင်းဦးခေါင်းပိုင်းမှစတင်ကာ လည်ပင်းနှင့် ရင်ပတ်ပိုင်းတစ်လျှောက်မှနေပြီး မွန်ဂိုးလီးယားဒေသ ၏ ရေမြေရှုမျှော်ခင်းအလှကို မြင်ကွင်းကျယ် ကြည့်ရှုနိုင်ရန် စီစဉ်ထားသည်။ ရုပ်တုတည်ရှိရာ ဧရိယာ အ နောက်ဘက် မြေဧက ၅၂၀ ပေါ်တွင် ကမ္ဘာလှည့်ခရီးသွားများ အနားယူအပန်းဖြေနိုင်ရန် မွန်ဂိုးလီးယားရွက်ဖျင် တဲစခန်း ၂၀ဝ ပါဝင်သည့် အပန်းဖြေစခန်းတစ်ခုကိုလည်း ထည့်သွင်းတည်ဆောက်ထားသည်။

ထို့ပြင် ဂျင်ဂစ်ခန်ရုပ်တုနှင့် တွဲဖက်ပြီး ရှေးဟောင်းသုတေသနဆိုင်ရာ မွန်ဂိုးလီးယားလူမျိုးတို့၏ ယဉ်ကျေးမှု လက်ရာများဖြစ်သည့် နေ့စဉ်အသုံးအဆောင်ပစ္စည်းများ ပြခန်းနှင့် ကြီးမြတ်သောခန်ခေတ်ဖြစ်သည့် ၁၃ရာစုနှင့် ၁၄ရာစုကာလများအတွင်း အသုံးပြုခဲ့သည့် ရှေးဟောင်းရွှေထည်လက်ရာပစ္စည်းများကိုလည်း ပြသထားသည်။
## ကိုးကား
မြတ်ကို

**ဦးမြတ်ကို** သည် မြန်မာနိုင်ငံသား နိုင်ငံရေးသမားတစ်ဦးဖြစ်ပြီး လက်ရှိတွင် တတိယအကြိမ် တနင်္သာရီတိုင်းဒေသကြီး လွှတ်တော်၏ ဥက္ကဋ္ဌအဖြစ် တာဝန်ထမ်းဆောင်နေသူ ဖြစ်သည်။ ၎င်းသည် တနင်္သာရီတိုင်းဒေသကြီး အစိုးရအဖွဲ့၏ ဝန်ကြီးချုပ်အဖြစ် (၂၀၁၂–၂၀၁၆) နှင့် (၂၀၂၁–၂၀၂၆) တို့တွင် နှစ်ကြိမ်တိုင်တိုင် တာဝန်ထမ်းဆောင်ခဲ့ပြီးနောက် ၂၀၂၆ ခုနှစ် မတ်လ ၂၀ရက် တွင် တိုင်းဒေသကြီးလွှတ်တော် ဥက္ကဋ္ဌအဖြစ် ရွေးချယ်တင်မြှောက်ခြင်း ခံခဲ့ရသည်။

၎င်းသည် ဦးသိန်းစိန်အစိုးရလက်ထက်တွင် ဝန်ကြီးချုပ် ဦးခင်ဇော် နုတ်ထွက်ပြီးနောက် ၂၀၁၂ ခုနှစ် ဇန်နဝါရီလမှစတင်၍ တနင်္သာရီတိုင်း၏ ဒုတိယမြောက် ဝန်ကြီးချုပ်အဖြစ် ပထမဆုံးအကြိမ် ခန့်အပ်ခံခဲ့ရသည်။ ၂၀၂၁ ခုနှစ်၊ ဖေဖော်ဝါရီလ ၁ ရက်နေ့တွင် တပ်မတော်မှ အာဏာသိမ်းယူပြီးနောက် နိုင်ငံတော်စီမံအုပ်ချုပ်ရေးကောင်စီက ၎င်းအား တိုင်းဒေသကြီးဝန်ကြီးချုပ်အဖြစ် ၂၀၂၁ ခုနှစ်၊ဩဂုတ် ၁ရက်တွင်  ပြန်လည်ခန့်အပ်ခဲ့ကာ ၅ နှစ်နီးပါး တာဝန်ထမ်းဆောင်ခဲ့ပြီးမှ ယခုကဲ့သို့ လွှတ်တော်ဥက္ကဋ္ဌအဖြစ် ပြောင်းလဲတာဝန်ယူခဲ့ခြင်း ဖြစ်သည်။

## နိုင်ငံဝန်ထမ်းတာဝန်ထမ်းဆောင်ခြင်း 
ဦးမြတ်ကို သည် တပ်မတော်သားဟောင်းတစ်ဦးဖြစ်သည်။ဗိုလ်မှူးအဆင့်ဖြင့် တပ်မတော်မှ ပြည်ထဲရေးဝန်ကြီးဌာန၊ အထွေထွေအုပ်ချုပ်ရေးဦးစီးဌာန သို့ ကူးပြောင်းလာပြီးနောက် တာဝန်များအဆင့်ဆင့်ထမ်းဆောင်ကာ အဆိုပါအထွေထွေအုပ်ချုပ်ရေးဦးစီးဌာနတွင် ညွှန်ကြားရေးမှူးချုပ်အဆင့်အထိ အမြင့်ဆုံးတာဝန်ထမ်းဆောင်ခဲ့သည်။

၎င်းသည် ထိုတာဝန်မှ အငြိမ်းစားယူပြီးသည့်နောက် ၂၀၁၀တွင် ပြည်ထောင်စုကြံ့ခိုင်ရေးနှင့်ဖွံ့ဖြိုးရေးပါတီသို့ ဝင်ရောက်သည်။ အထွေထွေရွေးကောက်ပွဲ ၂၀၁၀မှ တဆင့်  နိုင်ငံရေးလောကထဲဝင်ရောက်လာခဲ့သူဖြစ်သည်။  

## နိုင်ငံရေးထဲပါဝင်လာပုံ 
၂၀၁၀ အထွေထွေ ရွေးကောက်ပွဲတွင် ပြည်ထောင်စုကြံ့ခိုင်ရေးနှင့် ဖွံ့ဖြိုးရေးပါတီကိုယ်စားပြု၍ တနင်္သာရီတိုင်းဒေသကြီး လွှတ်တော်ကိုယ်စားလှယ်နေရာအတွက် ထားဝယ်မြို့နယ် မဲဆန္ဒနယ်အမှတ် ၂ မှ ဝင်ရောက်ယှဉ်ပြိုင်ခဲ့ပြီး အနိုင်ရရှိခဲ့သည်။ တိုင်းဒေသကြီး ဘဏ္ဍာရေးဝန်ကြီးအဖြစ် တာဝန်ထမ်းဆောင်နေစဉ် ၂၀၁၂ ခုနှစ် ဇန်နဝါရီ ၂၇ ရက်နေ့တွင် တိုင်းဒေသကြီး ဝန်ကြီးချုပ်အဖြစ် နိုင်ငံတော်သမ္မတ ဦးသိန်းစိန်က ခန့်အပ်ခဲ့သည်။ ကျန်းမာရေးကြောင့် ဝန်ကြီးချုပ်ရာထူးမှ ၂၀၁၂ ခုနှစ် ဇန်နဝါရီလ ၆ ရက်နေ့တွင် နုတ်ထွက်ခဲ့သူ ဦးခင်ဇော်၏ နေရာတွင် အစားထိုးခန့်အပ်ခဲ့ခြင်း ဖြစ်သည်။တိုင်းဝန်ကြီးချုပ်တာဝန်ကို ၂၀၁၆ခုနှစ် မတ်လ ၃၀ရက်အထိ ထမ်းဆောင်သည်။ 

၎င်းသည် အထွေထွေရွေးကောက်ပွဲ ၂၀၁၅ နှင့် အထွေထွေရွေးကောက်ပွဲ ၂၀၂၀ တို့တွင် ပြည်ထောင်စုကြံ့ခိုင်ရေးနှင့်ဖွံ့ဖြိုးရေးပါတီကိုယ်စားပြုပြီး ကိုယ်စားလှယ်လောင်းအဖြစ် ထားဝယ်မဲဆန္ဒနယ်မှတဆင့် ဝင်ပြိုင်ခြင်းရှိခဲ့သော်လည်း ရွေးချယ်မခံရပေ။ 

အထွေထွေရွေးကောက်ပွဲ ၂၀၂၅-၂၀၂၆ တွင် ၎င်းသည် ပြည်ထောင်စုကြံ့ခိုင်ရေးနှင့်ဖွံ့ဖြိုးရေးပါတီကိုယ်စားပြုပြီး ထားဝယ်မဲဆန္ဒနယ် အမှတ်(၁)ကိုယ်စားလှယ် အဖြစ် ဝင်ပြိုင်ခဲ့သည်။ပြည်သူ့ပါတီ နှင့် မြန်မာနိုင်ငံတောင်သူလယ်သမားဖွံ့ဖြိုးတိုးတက်ရေးပါတီ တို့နှင့် ယှဥ်ပြိုင်ခဲ့ရာတွင် ခိုင်လုံမဲ ၂၄၅၀၁မဲဖြင့် အနိုင်ရခဲ့သည်။

၂၀၂၆ ခုနှစ် မတ်လ ၂၀ရက်နေ့တွင် ကျင်းပသည့် တတိယအကြိမ်မြောက် တနင်္သာရီတိုင်းဒေသကြီး လွှတ်တော် အစည်းအဝေးတွင် လွှတ်တော် ဥက္ကဋ္ဌအဖြစ် တင်မြှာက်ခံခဲ့ရသည်။ 

## ရရှိသည့်ဆုများ 
စီမံထူးချွန်(ပထမအဆင့်) ၊ သီရိပျံချီ အစရှိသည့် ဘွဲ့များချီးမြှင့်ခံရသည်။ 

## မိသားစုဘဝ 
အိမ်ထောင်သည်တစ်ဦးဖြစ်ပြီး ၎င်း၏ ဇနီးမှာ  ဒေါ်ဧကရီခိုင် ဖြစ်ကာ တက္ကသိုလ်ဆရာမတစ်ဦးဖြစ်သည်။၂၀၁၇ခုနှစ် တွင် ဇနီးဖြစ်သူ ကွယ်လွန်သည်။

## ကိုးကား 
ကဏ္ဍ:မြန်မာနိုင်ငံ၏ ပြည်နယ်နှင့် တိုင်းဒေသကြီး ဝန်ကြီးချုပ်များ

ကဏ္ဍ:မြန်မာ့နိုင်ငံရေးသမားများ
ကဏ္ဍ:မြန်မာ စစ်ဖက်ဆိုင်ရာ လူပုဂ္ဂိုလ်များ
အလုပ် (ရူပဗေဒ)

ရူပဗေဒတွင် အားသည် အလုပ်လုပ်ရန်အတွက် ဖြစ်၏။ ထိုအားသည်  အရာဝတ္ထုပစ္စည်း၏ နေရာတစ်ခုသို့သက်ရောက်ပါက သက်ရောက်သည့်လားရာအတိုင်း ရွေ့လျားမှုသည် ဖြစ်ပေါ်၏။ ဥပမာအနေဖြင့် ဘောလုံးတစ်ခုကို မြေပြင်အထက်နားတွင်ကိုင်ထားကာ အောက်သို့ ချလိုက်ပါ။ ထိုဖြစ်ရပ်တွင် ဘောလုံး၏ အောက်သို့ကျခြင်း သို့မဟုတ် ဘောလုံးရှိ အလုပ်သည် ဘောလုံး၏ အလေးချိန်နှင့် မြေပြင်မှအကွာအဝေးတို့၏ မြှောက်လဒ်နှင့် တူညီသည်။

အလုပ်သည် စွမ်းအင်ကို နေရာတစ်ခုမှ တစ်ခုသို့ (သို့မဟုတ်) ပုံစံတစ်ခုမှတစ်ခုသို့  ပြောင်းစေသည်။

အလုပ်ဟူသော ဝေါဟာရကို ပြင်သစ်လူမျိုးသင်္ချာပညာရှင်တစ်ဦးက ၁၈၂၆ ခုနှစ်တွင် စတင်သုံးနှုန်းခဲ့ခြင်း ဖြစ်၏။ အလုပ်၏ SI ယူနစ်သည် ဂျိုး (J) ဖြစ်သည်။

## ယူနစ်များ
အလုပ်၏ SI  ယူနစ်သည် ဂျိုး (joule) ဖြစ်သည်။ သင်္ကေတမှာ J ဖြစ်သည်။ ဂျိုးသည် တစ်မီတာရွေ့လျားမှုတွင် သုံးစွဲလိုက်သည့် အား (၁) နယူတန်တို့၏ အလုပ်ပင် ဖြစ်သည်။

ဂျိုးသည် နယူတန်မီတာ (N⋅m) နှင့်လည်း အတူတူပင် ဖြစ်၏။ တစ်ခါတရံ အလုပ်၏ ယူနစ်ကို တိုင်းတာသည့်အခါတွင် သုံးသည်။ သို့သော် ဤနယူတန်မီတာဟု သုံးခြင်းသည် ရှုပ်ထွေးမှုများ ဖြစ်လာနိုင်၏။ အဘယ်ကြောင့်ဆိုသော် လိမ်အား (torque) ၏ အတိုင်းအတာယူနစ်သည်လည်း နယူတန်မီတာ (N⋅m) ပင် ဖြစ်သည်။ နယူတန်မီတာ (N⋅m) ကို အသုံးပြုမှုအား SI အာဏာပိုင်အဖွဲ့တို့က အားပေးခြင်း မရှိပေ။ ထိုသို့အသုံးပြုပါက လိမ်အားကို တိုင်းတာရာတွင်ဖော်ပြသည့် နယူတန်မီတာ (N⋅m) နှင့် အလုပ်ကို ဖော်ပြသည့် နယူတန်မီတာ (N⋅m) တို့အကြား ရှုပ်ထွေးမှုတို့ ဖြစ်လာနိုင်သည်။

SI  ယူနစ်မဟုတ်သည်များတွင် အလုပ်၏ ယူနစ်များမှာ erg, foot-pound ,  the  foot-poundal ,  the  kilowatt hour ,  the  litre-atmosphere နှင့်  the  horsepower –hour တို့ ဖြစ်ကြသည်။ အလုပ်သည် အပူကဲ့သို့ ရုပ်ပိုင်းဆိုင်ရာရှုထောင့်ရှိသဖြင့် ရံဖန်ရံခါ အတိုင်းအတာယူနစ်များသည် အပူ သို့မဟုတ် စွမ်းအင်တို့၏ ယူနစ်တို့နှင့် ပြောင်းပြန်ဖြစ်နေသည်။ ဥပမာ therm, BTU နှင့် ကယ်လိုရီ တို့ ဖြစ်ကြသည်။

## အလုပ်နှင့် စွမ်းအင်
အမှတ်တစ်ခုသို့ ကိန်းသေအားပမာဏ F  သည် သက်ရောက်၍ ရွေ့လျားမှု s သည် သက်ရောက်လိုက်သောအား၏ လားရာသို့ မျဉ်းဖြောင့်အတိုင်း ရွေ့လျားသွားသည့်အလုပ် W သည် အောက်ပါအတိုင်း ဖြစ်သည်။

:W = F s.

ဥပမာအနေဖြင့် အား 10 N သည် အမှတ်တစ်ခုသို့ သက်ရောက်လိုက်သည့်အခါ ထိုအမှတ်သည် 2 m ရွေ့လျားသွားသည် ဆိုပါဆို့။ ထိုဖြစ်ရပ်တွင် အလုပ်သည် (10 N)(2 m) = 20 N m = 20
J ဖြစ်သည်။ ခန့်မှန်းခြေအားဖြင့် အလေးချိန် ၁ ကီလိုဂရမ်ရှိသည့် အရာဝတ္ထုကို မြေပြင်အထက်သို့ မတင်ပါက ကမ္ဘာမြေ၏ ဆွဲငင်အားကို ဆန့်ကျင်ရပေမည်။ ထိုအခါတွင် အလုပ်သည် အကွာအဝေးခြင်းတူညီသော်လည်း အလေးချိန်သည် နှစ်ဆဖြစ်နေသည့်အခါတွင်လည်ကောင်း၊ အလေးချိန်တူညီသော်လည်း အကွာအဝေးသည် နှစ်ဆဖြစ်နေသည့်အခါတွင်လည်းကောင်း အလုပ်သည်နှစ်ဆဖြစ်နေပေလိမ့်မည်။

အလုပ်သည် စွမ်းအင် နှင့် နီးနီးစပ်စပ်ဆက်သွယ်မှု ရှိသည်။ အလုပ်−စွမ်အင်စည်းမျဉ်းက ဖော်ပြသည်မှာ “အရာဝတ္ထုတစ်ခုပေါ်သို့ အားသက်ရောက်လိုက်သည့်အတွက် ဖြစ်ပေါ်လာသော အပေါင်းလက္ခဏာဆောင်သည့် အလုပ်သည် ထိုအရာဝတ္ထု၏ အရွေ့စွမ်းအင်ကို များပြားလာစေသည်”။ ဆန့်ကျင်ဘက်အားဖြင့် အနုတ်လက္ခဏာဆောင်သည့်အလုပ်သည် အရွေ့စွမ်းအင်ကို လျော့ကျမှု ဖြစ်စေသည်။

နယူတန်၏ ဒုတိယနိယာမက ဖော်ပြထားသည်မှာ လွတ်လပ်ခြင်း၊ မာကျောသောအရာဝတ္ထုဖြစ်ခြင်း စသည်နှင့်ကိုက်ညီကာ ဖြစ်ပေါ်လာသည့်အလုပ်သည် ထိုအရာဝတ္ထု အလျင်နှင့် လှည့်ပတ်မှုတို့၏ အရွေ့စွမ်းအင်ပြောင်းလဲမှုနှင့် တူညီသည်။

:W = \Delta KE.

## ကိုးကား
ကဏ္ဍ:စက်မှုအင်ဂျင်နီယာ ဘာသာရပ်
ကဏ္ဍ:မက္ကင်းနစ်
ကဏ္ဍ:အား
ကဏ္ဍ:အလျား
စဝ်အောင်မြတ်

**စဝ်အောင်မြတ်** သို့မဟုတ် **ဦးအောင်မြတ်** သည် မြန်မာ့နိုင်ငံရေးသမားတစ်ဦးဖြစ်ပြီး ရှမ်းပြည်နယ် လွှတ်တော်၏ ဒုတိယဥက္ကဋ္ဌ အဖြစ် တာဝန်ထမ်းဆောင်ခဲ့သူဖြစ်သည်။ သူသည် ယခင်က ရှမ်းပြည်နယ်၏ ဝန်ကြီးချုပ်အဖြစ်လည်း တာဝန်ထမ်းဆောင်ခဲ့သည်။ ဦးအောင်မြတ်သည် ဓနုလူမျိုးတစ်ဦး ဖြစ်သည်။

ဦးအောင်မြတ်ကို ၁၉၆၃ ခုနှစ် ဧပြီ ၁၄ ရက်နေ့တွင် ဖခင် ဦးညွန့်အောင်နှင့် မိခင် ဒေါ်ခင်ကြည်တို့က ရှမ်းပြည်နယ်တောင်ပိုင်း၊ ပင်းတယမြို့နယ်၊ ပွေးလှကျေးရွာတွင် မွေးဖွားခဲ့သည်။

## ကိုးကား 
ကဏ္ဍ:မြန်မာနိုင်ငံ၏ ပြည်နယ်နှင့် တိုင်းဒေသကြီး ဝန်ကြီးချုပ်များ